**ה' תמוז, תשפ"ד**

**‏11 יולי, 2024**

**לכבוד:**

מ.א.י - תאגיד מחזור אלקטרוניקה לישראל בע"מ

ח"פ: 514860279

**הנידון: הכרה בחברה כ"גוף יישום מוכר"**

**לפי החוק לטיפול סביבתי בציוד חשמלי ואלקטרוני ובסוללות, התשע"ב-2012**

**הריני להכיר במ.א.י - תאגיד מחזור אלקטרוניקה לישראל בע"מ ח"פ: 514860279, כגוף יישום מוכר לפי סעיף 14 לחוק לטיפול סביבתי בציוד חשמלי ואלקטרוני ובסוללות, התשע"ב-2012 , כפוף לתנאים שקבעתי בהכרה זו.**

ביום 26 ביולי 2012 פורסם החוק לטיפול סביבתי בציוד חשמלי ואלקטרוני ובסוללות, התשע"ב-2012 (להלן- "החוק"), שמטרתו קביעת הסדרים לעניין טיפול סביבתי בציוד חשמלי ואלקטרוני ובסוללות ובמצברים ובפסולת ציוד וסוללות, שנועדו לעודד שימוש חוזר בציוד חשמלי ואלקטרוני, לצמצם את כמות פסולת הציוד וסוללות, למנוע את הטמנתה, לשם הקטנת ההשפעות הסביבתיות והבריאותיות השליליות של ציוד חשמלי ואלקטרוני ושל סוללות ומצברים ושל פסולת ציוד וסוללות.

החוק מסדיר את הקמתם של גופי יישום מוכרים אשר תפקידם:

* ביצוע כל הפעולות הנדרשות לקיום חובות היצרנים והיבואנים לפי החוק, ובכלל זה ביצוע מחזור מוכר בהתאם ליעדים הקבועים בחוק;
* פינוי ומימון עלויות הפרדה ואיסוף סבירות של פסולת ציוד וסוללות מהמגזר הביתי של כל אחראי לפינוי פסולת שהתקשר עמם;
* פינוי פסולת ציוד וסוללות שאינה מהמגזר הביתי מכל מחזיק בפסולת שהתקשר עמם;
* פינוי פסולת ציוד וסוללות מכל משווק שהתקשר עמם ומימון עלויות אחסון, איסוף מקונים ופינוי פסולת ציוד וסוללות של משווקים הנובעות מחובות משווקים לפי החוק;
* ביצוע מיון, שימוש חוזר, הכנה לשימוש חוזר או טיפול בכל פסולת הציוד והסוללות הנמצאת בחזקתם או בשליטתם, באופן המונע פגיעה בסביבה ובהתאם להוראות החוק וכל דין;
* קיום פעולות הסברה לציבור הרחב לשם יישום הוראות החוק בנושאים המפורטים בחוק;

והכל בהתאם לתנאים המפורטים בחוק.

לפי סעיף 14 לחוק, בסמכותי כמנהל להכיר בחברה כגוף יישום מוכר, האחראי לקיום חובות יצרנים ויבואנים לפי החוק שיתקשרו עימו, וכן בסמכותי לקבוע בהכרה תנאים שיש לקיימם במהלך תקופת תוקפה של ההכרה, כולה או חלקה, לשם הבטחת עמידתו של גוף היישום המוכר במטרות החוק;

מ.א.י - תאגיד מחזור אלקטרוניקה לישראל בע"מ הגיש את בקשת ההכרה להכיר בו כגוף יישום מוכר לפי סעיף 15 לחוק.

**לאחר שבחנתי את בקשת ההכרה הריני להכיר בחברת מ.א.י - תאגיד מחזור אלקטרוניקה לישראל בע"מ ח"פ: 514860279, כגוף יישום מוכר לפי סעיף 14 חוק לטיפול סביבתי בציוד חשמלי ואלקטרוני ובסוללות, התשע"ב-2012, בכפוף לתנאים שקבעתי בהכרה זו, המפורטים להלן.**

# תוכן עניינים

[הכרה ב"גוף יישום מוכר" 1](#_Toc5626413)

[הגדרות ונספחים 3](#_Toc5626415)

[רשימת נספחים 5](#_Toc5626416)

[פרק א' – תוקף ההכרה 6](#_Toc5626417)

[פרק ב' – תנאים להכרה 7](#_Toc5626418)

[1. כללי 7](#_Toc5626419)

[2. יצרנים ויבואנים 12](#_Toc5626420)

[3. אחראי לפינוי פסולת 14](#_Toc5626421)

[4. הסדרי הפרדה – 16](#_Toc5626422)

[5. משווקים 19](#_Toc5626423)

[6. מחזיקים בפסולת ציוד וסוללות שאינה מהמגזר הביתי 20](#_Toc5626424)

[7. נותני שירותים 21](#_Toc5626425)

[8. נתיב הפסולת, מיון ושימוש חוזר במרכזים לפסולת ציוד וסוללות ובמפעילים 22](#_Toc5626425)

[9. מחזור מוכר 22](#_Toc5626426)

[10. תכנית הסברה 24](#_Toc5626427)

[11. פעילות הסברה באחראים לפינוי פסולת 25](#_Toc5626427)

[12. הסברה לציבור הרחב 26](#_Toc5626427)

[13. סקרים 27](#_Toc5626428)

[14. ביטוח 27](#_Toc5626429)

[15. איתנות פיננסית ובטוחות 27](#_Toc5626430)

[16. דיווחים 28](#_Toc5626431)

[17. מערכת מידע, אבטחת מידע וסודיות 31](#_Toc5626432)

[18. מנגנוני בקרה וביקורת 37](#_Toc5626433)

[נספחים 40](#_Toc5626434)

# הגדרות ונספחים

**במסמך זה –**

אמות המידה – כהגדרתן בסעיף ‎15 בתנאים להכרה;

בעל שליטה – כמשמעו בחוק החברות;

בעל עניין- כהגדרתו בנספח ב'- שאלון למניעת ניגוד עניינים;

בקשת ההכרה – בקשת ההכרה של גוף היישום המוכר, כהגדרתה, ובהתאם למסמכיה העדכניים והמחייבים וההשלמות שנדרשו והוגשו למנהל;

גוף יישום מוכר – גוף האחראי לקיום חובות יצרנים ויבואנים שיתקשרו עמה לפי החוק;

גורם קשור –כהגדרתו בסעיף 7.2 בתנאים להכרה;

דרישת ההון העצמי למאזן – כהגדרתה בסעיף ‎15.1.1 בתנאים להכרה;

החזקה – כמשמעה בחוק ניירות ערך;

הסדר הפרדה אחר – כהגדרתו בסעיף 4.7 בתנאים להכרה;

חברה בעלת עניין בשוק פסולת הציוד האלקטרוני – חברה המחזיקה או מפעילה מתקן למיון, הכנה לשימוש חוזר או טיפול בפסולת ציוד או סוללות או עוסקת בהובלה של פסולת ציוד או סוללות;

חוזה יצרנים ויבואנים – כהגדרתו בסעיף ‎2.2 בתנאים להכרה;

חוזה עם אחראי פינוי פסולת – כהגדרתו בסעיף ‎3.2 בתנאים להכרה;

חוזה עם מחזיק – כהגדרתו בסעיף 6.2 בתנאים להכרה;

חוזה עם משווק – כהגדרתו בסעיף ‎5.1 בתנאים להכרה;

חוזים לדוגמה – חוזה שאושר על ידי המנהל במסגרת תנאי ההכרה, שהוא אחד מאלה: חוזה יצרנים ויבואנים, חוזה עם אחראי לפינוי פסולת, חוזה עם משווק או חוזה עם מחזיק;

חוק החברות – חוק החברות, התשנ"ט-1999;

חוק ניירות ערך – חוק ניירות ערך, תשכ"ח-1968;

החוק או חוק ציוד אלקטרוני – חוק לטיפול סביבתי בציוד חשמלי ואלקטרוני ובסוללות, התשע"ב-2012;

יצרן ויבואן או יצרנים ויבואנים - יצרן או יבואן בעל חוזה התקשרות בתוקף עם גוף היישום המוכר לשם קיום חובותיו לפי החוק;

מידע סודי - כהגדרתו בסעיף 17.2 בתנאים להכרה;

מנהל - מי שמונה לאחראי על תחום הציוד והסוללות במשרד להגנת הסביבה, לפי סעיף 60 לחוק;

מסמכי בקשת ההכרה - המסמכים המצורפים כנספח א';

נושא משרה – כהגדרתו בחוק החברות. "מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן דירקטור, או מנהל הכפוף במישרין למנהל הכללי";

נותן המידע - כהגדרתו בסעיף ‎17.1 בתנאים להכרה;

נותן שירותים - מי שגוף היישום המוכר התקשר עימו או בכוונתו להתקשר עימו לצורך קיום חובות היצרנים והיבואנים לפי החוק לשם קבלת שירותים שונים, לרבות שירותי שינוע, מיון, הכנה לשימוש חוזר, מחזור או טיפול אחר בפסולת וכיוצא בזה;

קרוב - בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חותן, חותנת, חם, חמות, נכד או נכדה, לרבות קרוב כאמור שהוא שלוב (חורג);

שאלון ניגוד עניינים – כהגדרתו בסעיף ‎1.4 בתנאים להכרה;

שליטה – כהגדרתה בחוק לניירות ערך;

תנאים להכרה או תנאי ההכרה – התנאים המפורטים בפרק ב' למסמך זה;

תקופת ההכרה – תקופה של חמש שנים מיום חתימת המנהל על מסמך הכרה זה.

בהיעדר התייחסות אחרת, הגדרתם או פרשנותם של מונחים או מושגים אחרים במסמך זה תהיה כהגדרתם או פרשנותם בחוק ציוד אלקטרוני או בתקנות מכוחו, ואם לא נעשה בהם שימוש בחוק ציוד אלקטרוני, אזי על פי כל דין.

# רשימת נספחים

| **נספח א'**  | – | מסמכי בקשת ההכרה |
| --- | --- | --- |
| **נספח ב'**  | – | שאלון למניעת ניגוד עניינים |
| **נספח ג'**  | – | ממשל תאגידי |
| **נספח ד'** | – | תוכן מינימלי נדרש לחוזה לדוגמא מול יצרנים ויבואנים |
| **נספח ה'**  | – | תוכן מינימלי נדרש לחוזה לדוגמא מול אחראים לפינוי פסולת |
| **נספח ו'** | – | תוכן מינימלי נדרש לחוזה לדוגמא מול משווקים |
| **נספח ז'** | – | תוכן מינימלי נדרש לחוזה לדוגמא מול מחזיקים |
| **נספח ח'** | - | תצהיר הרשעות  |
| **נספח ט'** |  | תצהיר לחברה לעניין סעיף 14(א)(7) לחוק |
| **נספח י'**  | – | ערבות בנקאית אוטונומית |
| **נספח יא'**  | – | דיווח חצי שנתי ושנתי למנהל |
| **נספח יב'** | – | הנחיות לאיסור מכירת פסולת ציוד חשמלי ואלקטרוני סוללות ומצברים |
| **נספח יג'** | – | תדריך הסברה |
| **נספח יד'** | – | מבנה מחירון דמי טיפול |

# פרק א' – תוקף ההכרה

1. תקופת ההכרה לגוף היישום המוכר ניתנת בזאת למשך חמש שנים עד ליום 13 ליולי 2029.
2. ההכרה הניתנת בזאת לגוף היישום המוכר היא בכפוף להוראות החוק, ובכלל זה סמכות המנהל לבטל את הכרה בגין הפרת תנאי ההכרה, המפורטים במסמך זה.
3. ההכרה הניתנת בזאת לגוף היישום המוכר היא בהתבסס על המסמכים, אותם הגיש גוף היישום המוכר למנהל (להלן – "**מסמכי בקשת ההכרה**") (מצ"ב כנספח א')
4. יובהר כי בכל מקרה של סתירה בין הוראות החוק או תנאי ההכרה לבין בקשת ההכרה וההשלמות שהגיש גוף היישום המוכר, הוראות החוק ותנאי ההכרה יגברו.
5. ההכרה ניתנת בזאת לגבי:
	1. המגזר הביתי;
	2. המגזר שאינו ביתי;
6. ההכרה ניתנת בזאת לגבי פסולת ציוד וסוללות מקבוצות הסיווג והסוגים הבאים:
	1. מכשירי חימום או קירור;
	2. מסכים, צגים ומכשירים הכוללים מסכים ששטחם גדול מ-100 סמ"ר;
	3. מנורות;
	4. מכשירי חשמל גדולים, שצלע אחת שלהם לפחות ארוכה מ-50 ס"מ ושאינם כלולים בפרטים 1-3 לעיל;
	5. מכשירי חשמל קטנים, שאף צלע שלהם לא ארוכה מ- 50 ס"מ ושאינם כלולים בפרטים 1-3 לעיל;
	6. ציוד תקשורת וטכנולוגית מידע (IT) קטן, שאף צלע שלו לא ארוכה מ- 50 ס"מ;
	7. סוללות או מצברים המכילים עופרת;
	8. סוללות או מצברים המכילים ניקל קדמיום;
	9. סוללות או מצברים אחרים.

# פרק ב' – תנאים להכרה

## כללי

### שינוי תנאים בהכרה – התנאים המפורטים במסמך זה, על נספחיו, ישונו, ימחקו או שיתווספו להם תנאים חדשים, ככל הנדרש ולפי החלטת המנהל, וזאת לאחר שניתנה לגוף היישום המוכר הזדמנות לטעון את טענותיו ביחס לשינוי, מחיקה או הוספת התנאים כאמור. המנהל יהא ראשי לבקש כל מידע שימצא לנכון בתקופת ההכרה, לרבות הסכמים מהותיים עם יצרנים ויבואנים, אחראים לפינוי פסולת, משווקים, מחזיקים ונותני שירותים (כהגדרתם להלן) לצורך בחינת עמידת גוף היישום המוכר בתנאי ההכרה.

### אישור תיקון התקנון - גוף היישום המוכר לא יתקן את תקנונו ללא קבלת אישור בכתב מראש של המנהל.

### שינוי בהרכב ההחזקות באמצעי השליטה בחברה - גוף היישום המוכר לא יבצע כל שינוי בהרכב ההחזקות או אמצעי השליטה בחברה ללא קבלת אישור מראש ובכתב מאת המנהל, וזאת למעט שינוי של עד 5% בהחזקות בעל מניות קיים אשר אינו עולה כדי שינוי שליטה[[1]](#footnote-2) בגוף היישום המוכר. גוף היישום המוכר יודיע למנהל על כל שינוי שאינו דורש אישורו תוך 7 ימים ממועד השינוי.

ככל שבמסגרת שינוי כאמור מבקשים אדם או תאגיד להפוך לבעלי עניין בגוף היישום המוכר[[2]](#footnote-3), ימלאו שאלון למניעת ניגוד עניינים קיים או פוטנציאלי בנוסח המצ"ב כנספח ב' למסמך זה (להלן - "**שאלון למניעת ניגוד עניינים**") וימסרו השאלון המלא למנהל יחד עם הבקשה לאישור השינוי.

### הצהרת נושא משרה - על כל אדם המשמש כנושא משרה בגוף היישום המוכר למלא שאלון עדכני למניעת ניגוד עניינים ולחתום על ההצהרה המצורף כנספח ב' למסמך ויעבירו לידי המנהל. בנוסף, על כל אדם המשמש כנושא משרה להודיע למנהל ללא דיחוי ולא יאוחר מ-3 ימים, על כל שינוי שחל בפרטים שמסר בשאלון כאמור זה. החל אדם לשמש כנושא משרה בגוף היישום המוכר לאחר מתן ההכרה, ימלא שאלון למניעת ניגוד עניינים ולחתום על ההצהרה ויעבירו לידי המנהל לפחות 14 ימים לפני תחילת כהונתו או עבודתו כנושא משרה בגוף היישום המוכר. למנהל אפשרות לסרב למינויו של אדם כנושא משרה בגוף היישום המוכר, או להתנות את המינוי בתנאים, ככל שעולה חשש לניגוד עניינים.

### תצהיר מנכ"ל ובעל שליטה – על מי שמשמש כמנכ"ל או בעל שליטה בגוף היישום המוכר להודיע למנהל ללא דיחוי, על כל שינוי שחל בפרטים שמסר בתצהיר בעניין הרשעות כאמור בסעיף 14(א)(6) לחוק, לפי הטופס המצורף כנספח ח' למסמך זה. מנכ"ל אשר נכנס לתפקידו לאחר מתן ההכרה או בעל שליטה שהפך לכזה לאחר מתן ההכרה ימלאו את תצהיר ההרשעות ויעבירו אותו למנהל לפחות 14 ימים לפני מינויו, רכישת השליטה, לפי העניין.

### מגבלות כהונה - לא יכהן כנושא משרה בגוף היישום המוכר, מי שמכהן כנושא משרה או אשר בבעלותו 5% או יותר מאמצעי השליטה, בחברה בעלת עניין בשוק הציוד האלקטרוני או בשוק פסולת הציוד האלקטרוני.

### מגבלות החזקה - גוף היישום המוכר הכרה ינקוט באמצעים, שיניחו את דעתו של המנהל, לכך שלא יתקיים ניגוד עניינים בין גוף היישום המוכר לבין חברה בעלת עניין בשוק פסולת הציוד האלקטרוני, אשר גוף היישום המוכר שולט או נשלט על ידה; לעניין זה "ניגוד עניינים" - לרבות כל מקרה בו תתקיימנה בין גוף היישום המוכר לחברה בעלת עניין בשוק פסולת הציוד האלקטרוני כאמור, עסקאות שלא בתנאי שוק או בהיקפים שלא היו מתקיימים לולא השליטה כאמור, ובכל מקרה היקף העסקאות השנתי בין גוף היישום המוכר לבין כלל החברות בעלות העניין בשוק פסולת הציוד האלקטרוני שהן בעלות עניין בגוף היישום המוכר או שיש לבעלי השליטה בהם קרבה[[3]](#footnote-4) לבעלי המניות או לבעלי עניין בגוף היישום המוכר לא יעלה על שיעור של 15% מכל קבוצת סיווג מסך משקל הפסולת השנתית שנאסף על ידי גוף היישום המוכר באותה קבוצת סיווג באותה שנה. במקרים חריגים, ובאישור בכתב ומראש מהמנהל ניתן יהיה לתת הקלה לעניין מגבלת היקף העסקאות עם חברה בעלת עניין.

ריכוזיות כלל משקית - יובהר כי המנהל רשאי לבחון הן את מבנה הבעלות של גוף היישום המוכר והן את התקשרויותיו עם חברות בעלות עניין בשוק פסולת הציוד האלקטרוני, ולאור ממצאי הבחינה ייתכן שיידרשו שינויים במבנה ההחזקות, בהתקשרויות הקיימות של גוף היישום המוכר ובתנאי ההכרה הרלוונטיים לעניין זה.

### מגבלות פעילות - ככל שגוף היישום המוכר עצמו הינו חברה בעלת עניין בשוק פסולת הציוד האלקטרוני, ומבלי לגרוע מכל אישור או דרישת דין אחרת ביחס לפעילות כאמור, תחולנה מגבלות סעיף זה על פעילותו בתחום זה, בשינויים המחויבים.

### ממשל תאגידי - בהתאם להנחיות ממשל תאגידי בנספח ג'.

### הנחיות לאסיפת יצרנים ויבואנים, נושאים לעדכון ונושאים לאישור - ראה נספח ג'

### מתן שירותים בהיקף מספק - גוף היישום המוכר יתקשר עם יצרנים ויבואנים שהמשקל הכולל של הציוד והסוללות שהם מוכרים לא יפחת מ- 20% ממשקל הציוד והסוללות שנמכר בישראל בשנה הקלנדרית הקודמת.

### דמי טיפול - תחשיב דמי הטיפול והמנגנונים לשינויו יוצגו ליצרנים ויבואנים באופן מלא וברור וללא השמטת כל פרט מהותי, טרם התקשרותם עם גוף היישום המוכר וכן בעת עריכת כל שינוי או עדכון בדמי הטיפול.

טבלת דמי הטיפול לפרסום לציוד חשמלי ואלקטרוני תהיה על בסיס תעריף ליחידה ועל בסיס זה יתבצע חישוב החיוב בדמי הטיפול ליצרן וליבואן. טבלת דמי הטיפול לסוללות ולמצברים תהיה על בסיס משקלי. מבנה המחירון ליצרנים וליבואנים מצורף בנספח יד'.

בקשת עדכון דמי טיפול - גוף היישום המוכר יוכל לבצע שינוי בדמי הטיפול (העלאה, הורדה או שינוי אחר) כולם או חלקם, באופן חישובם, גבייתם או חלוקתם בין יצרנים ויבואנים, אחת לשנה עבור השנה הבאה. גוף היישום המוכר יודיע למנהל תוך 30 ימים לפני מועד הדיון בדירקטוריון על השינוי בדמי הטיפול יחד עם מסמך המפרט את בסיס השינוי לרבות השינויים המבוקשים, החישובים שנערכו וכל מידע רלבנטי אחר כפי שיידרש על ידי המנהל. המנהל רשאי לסרב לבקשה וזאת אם קיים חשש ליכולתה לעמוד בתוכנית העסקית.

**דמי הטיפול המעודכנים יפורסמו לציבור היצרנים והיבואנים באתר האינטרנטי שלה ב-1 בנובמבר בכל שנה עד חצות**. גובה דמי הטיפול המעודכנים, והפרמטרים ששונו והשפיעו על התעריפים החדשים יובאו לידיעת היצרנים והיבואנים באסיפת יצרנים ויבואנים או בכל דרך אחרת שגוף היישום המוכר מצא לנכון ויעביר העתק ממנו למנהל. דמי הטיפול שפורסמו לא ישתנו במהלך אותה שנה.

ככל שיעלה הצורך לשנות מחיר/מחירים לפריטים מסוימים, לאחר פרסום דמי הטיפול המעודכנים ב-1 לנובמבר בכל שנה, גוף היישום המוכר רשאית להעביר למנהל בקשה שינוי מפורטת בכתב המפרטת את הבסיס לשינוי המבוקש, לרבות החישובים שנערכו בעניין השינוי המבוקש, וכל מידע רלבנטי אחר כפי שיידרש על ידי המנהל. הודעה למנהל על שינוי כאמור תוגש עד ה-7 בנובמבר. המנהל רשאי לסרב לבקשה וזאת אם קיים חשש ליכולתה לעמוד בתוכנית העסקית.

פרסום דמי הטיפול ליצרנים והיבואנים לתחילת תקופת ההכרה יעשה כחלק מפרסום תנאי ההכרה באתר המשרד, בהתאם לנספח יד'.

אם יתברר כי קיים פער מהותי בין דמי הטיפול של גוף היישום המוכר ביחס לגוף יישום מוכר אחר, גוף היישום המוכר רשאי להגיש בקשה למנהל לשינוי דמי הטיפול (להלן בסעיף זה – "**בקשת שינוי**") בקשת השינוי תכלול נימוק כיצד השינוי המבוקש משרת את מטרת החוק ואת יישום תנאי ההכרה, וזאת מבלי לפגוע ביכולתו לעמוד בתוכנית העסקית. מובהר כי האפשרות לבצע שינויים כאמור יהיו בתקופה של 7 ימים ממועד פרסום תעריפי דמי הטיפול של גופי היישום המוכרים.

### ישיבות אורגני גוף היישום המוכר - בהתאם להוראות סעיף 24 לחוק, גוף היישום המוכר יזמין את נציג המנהל לישיבות דירקטוריון וועדותיו ואספות יצרנים ויבואנים (להלן – "ישיבות אורגני גוף היישום המוכר"), בהודעה בכתב שתימסר לפחות 7 ימים לפני מועד הישיבה, ויכלול פירוט הנושאים שעל סדר היום. גוף היישום המוכר יאפשר נוכחות נציג מטעם המנהל בישיבות כאמור ויעביר למנהל העתקים מכל החלטה או פרוטוקול שהתקבלו בישיבות אורגני גוף היישום המוכר תוך 30 ימים ממועד קיום הישיבה או האסיפה, לפי העניין.

### אסיפת יצרנים ויבואנים - תתקיים בהתאם להוראות החוק והוראות נספח ג' בנספח ממשל תאגידי. בפני אסיפת היצרנים והיבואנים יוצג לפחות המידע הנדרש בנספח הממשל התאגידי וכן יובאו לאישור האסיפה הנושאים המפורטים שם.

בהתאם לחוק, אסיפת יצרנים ויבואנים רשאית לבטל החלטת גוף יישום מוכר לעניין סכום העלויות שיממנו יצרנים ויבואנים שהתקשרו עמו לפי סעיף 8(ב), אם מצאה שסכום זה חורג מהסביר לשם קיום חובות יצרנים ויבואנים לפי חוק זה;

פרוטוקול האסיפה יועבר למנהל תוך 30 יום ממועד קיום האסיפה.

### איסוף פסולת ציוד וסוללות מהציבור, באמצעות האחראים לפינוי פסולת והמשווקים[[4]](#footnote-5) - גוף היישום המוכר יעמוד בשנת 2025 ביעד איסוף של-18% ממשקל הציוד המדווח לדמי טיפול. היעד יעלה בכל שנה ב-3% לשנה, עד לאחוז איסוף של 30% בסוף תקופת ההכרה.

### טיפול סביבתי - גוף היישום המוכר ינקוט בכל האמצעים על מנת לוודא כי הטיפול בפסולת ציוד אלקטרוני וסוללות, בין על ידו או על ידי מי מטעמו ובין על ידי כל נותן שירותים, יהיה על פי החוק ובהתאם להסדרת אימוץ תקן הסנלק 50625-1, 50625-2-3 (להלן – "התקן") ומועדי הטמעתו, וכן תוודא כי גובה דמי הטיפול שנגבים ממקבלי השירות וכל תשלום המשולם לנותני השירותים עבור הטיפול בפסולת ציוד אלקטרוני וסוללות הינם מספקים, על מנת לאפשר טיפול סביבתי העומד בדרישות החוק והתקן האמור. לעניין זה טיפול בסטנדרט סביבתי ראוי יכלול לפחות:

### קיומה של התשתית הנדרשת בפרק ו' לחוק;

### ביצוע פעולות הטיפול המנויות בתוספת השנייה לחוק וביצוע טיפול בסטנדרט סביבתי נאות, לעניין זה תקן הסנלק;

### קיומם של התנאים והטכנולוגיה הדרושים לטיפול בהתאם לסוג הפסולת;

### מיצוי פוטנציאל מחזור הפסולת לפי הרכב הזרמים השונים, בדגש על הפלסטיק והזכוכית, לשם צמצום הטמנת פסולת;

### ביצוע מאזן מסה לפסולת הנכנסת והיוצאת בהתאם לדרישות ברישיון העסק ובתקן;

### מיתקן הטיפול מבצע את הרישומים הנדרשים לפי סעיף 39 לחוק באמצעות מערכת מידע ממוחשבת, ושקילת הפסולת מתממשקת אוטומטית עם מערכת המידע;

### מתקני הטיפול עומדים בתנאי 9001ISO ו – 14000 ISO.

בהתקשרות עם מפעיל מתקן טיפול יש לתת ביטוי בהסכם התקשרות, בין היתר: לסוגי הפסולות שהאתר קולט בהתאם למיכון בו תטופל הפסולת, לפעולות הטיפול, התוצרים הצפויים, לקיבולת המיתקן (טיפול ואחסון), יעד התוצרים, מתקני טיפול להמשך טיפול, אסמכתאות למעקב על הפסולת ועל תוצריה.

### הליכים הוגנים ותחרותיים- על גוף היישום המוכר לתעד את אופן קבלת ההחלטות, הקריטריונים והשיקולים שנבדקו בביצוע כל התקשרות ולהציגם למנהל לפי דרישה. ככל שגוף היישום המוכר מבצע עיסקאות עם בעלי עניין יש לפעול בהתאם להוראות ממשל תאגידי בנספח ג'.

### תוכנית לעניין ייצוג הולם של אנשים עם מוגבלויות - גוף היישום המוכר יפעל לקידום התקשרות עם מפעילים אשר מעסיקים אנשים עם מוגבלויות בהעסקה ישירה או מפעילים שעובדים עם עמותות או ארגונים המעסיקים אנשים עם מוגבלויות באופן ישיר (ולא העסקה באמצעות חברת כוח אדם), באופן השומר על זכויותיהם של עובדים אלו, והכל על פי הוראות חוק שוויון זכויות, חוק זכויות לאנשים עם מוגבלות המועסקים כמשתקמים (הוראת שעה), תשס"ז-2007, וכל דין. לשם קיום חובתיו על פי סעיף זה, גוף היישום המוכר יחתים את המפעילים על תצהירים לפיהם הם מעסיקים אנשים עם מוגבלויות בהתאם להוראות החוק כאמור, ואף ינקוט בכל האמצעים החוקיים שעומדים לרשותו כדי לוודא עמידת המפעילים בהוראות הנ"ל, בהתאם לאמור בסעיף 16.2.3.6. גוף היישום המוכר ידווח למנהל על בסיס שנתי על יישום התוכנית שהוגשה לרבות כמות העובדים שנקלטו, פרוט בדבר התשלומים, התמריצים והמנגנונים להעסקתם וכל פרט אחר לגביו התייחסה התוכנית.

גוף היישום המוכר יכתוב נוהל פנימי בו יקבעו קריטריונים לתיעדוף קידום התקשרות עם מפעילים אשר מעסיקים אנשים עם מוגבלויות בהעסקה ישירה או מפעילים אשר מעסיקים אנשים עם מוגבלויות באמצעות עמותות או ארגונים המעסיקים אנשים עם מוגבלויות באופן ישיר (להלן- "**נוהל קידום יצוג הולם של אנשים עם מוגבלות**") הנוהל יקבע קריטריונים לתיעדוף.

יובהר כי ייצוג הולם של אנשים עם מוגבלות לא יבוא על חשבון או יתועדף על פני עמידה בקריטריונים לטיפול סביבתי נאות בהתאם לסעיף 1.15, או מגבלת היקף העסקאות השנתי בין גוף היישום המוכר לבין חברה בעלת עניין בשוק פסולת הציוד האלקטרוני כאמור בסעיף 1.7.

### ביטול ההכרה - המנהל רשאי לבטל הכרה, לאחר שנתן לגוף היישום המוכר הזדמנות לטעון את טענותיו, בהתקיים אחד מאלה:

### ההכרה ניתנה על יסוד מידע כוזב או מטעה.

### חדל להתקיים בגוף היישום המוכר תנאי מהתנאים למתן ההכרה לפי סעיף 14 לחוק.

### גוף היישום המוכר הפר תנאי מתנאי ההכרה או הוראה מההוראות החוק, הפרה הוראת חיקוק אחר בקשר עם פעילותו, או העביר מידע כוזב או מטעה.

### ניתן לגבי גוף היישום המוכר צו פירוק זמני או מונה לה כונס נכסים או שהוגשה בקשה לכל אחד מאלה, או שהוא החליט על פירוקה מרצון.

## יצרנים ויבואנים

### גוף היישום המוכר יתקשר בחוזה התקשרות עם יצרן ויבואן לגבי כל הציוד האלקטרוני והסוללות שבתחולת החוק, שמוכר אותו יצרן או יבואן.

### חוזה לדוגמה להתקשרות גוף היישום המוכר עם יצרנים ויבואנים – חוזה לדוגמה המאושר על ידי המנהל הוא חוזה הכולל תוכן מינימלי נדרש לפי נספח ד' לתנאי ההכרה.

גוף היישום המוכר אשר חתום עם יצרנים ויבואנים בחוזה מתקופת הכרה קודמת, צריך לעדכן את ההתקשרות שלו בהתאם לחוזה אותו הוא מפרסם במסגרת ההכרה הנוכחית, בתוך תקופה שלא תעלה על שנה.

ביקש גוף היישום המוכר לערוך שינויים בחוזה יצרנים ויבואנים, יוכל לבצע את השינוי בתנאי שהשינוי אינו סותר את הוראות החוק (ובכללם החובה להתקשר בתנאים שיוויוניים), את תנאי ההכרה ואת התוכן המינימלי הנדרש בנספח ד'.

בכל שינוי מבוקש אחר, שאינו תואם את האמור לעיל, יעביר גוף היישום המוכר לידי המנהל הודעה על השינויים המבוקשים, וכן הסבר מפורט לסיבה לשינויים המבוקשים. השינויים המבוקשים יכנסו לתוקפם תוך חודשיים מיום קבלת ההודעה כאמור, אלא אם התנגד המנהל לכל שינוי כאמור. המנהל רשאי להתנגד לכל השינויים המבוקשים או לחלקם, וכן רשאי הוא להתנות את העדר התנגדותו בתנאים.

לאחר שהשינויים יכנסו לתוקף, יש לעדכן אותם בנספח שינויים לחוזה היצרנים והיבואנים, גוף היישום המוכר יידע בהתאם להוראות הסכם היצרנים והיבואנים, את כל היצרנים והיבואנים בתוך 30 ימים על אימוץ כל נספח שינויים ועל שינוי החוזה או על כל שינוי בנספח השינויים בהתאם.

חוזה היצרנים והיבואנים וכל נספח לו יהיו פתוחים לעיון באתר גוף היישום המוכר, החוזה יוצע באופן שוויוני לכל יצרן או יבואן המבקש להתקשר עם גוף היישום המוכר.

### המנהל רשאי להודיע על שינוי תנאי מתנאי החוזה לדוגמה, וכל שינוי כאמור יאומץ בנספח שינויים כלפי כלל היצרנים והיבואנים אשר התקשרו או יתקשרו בעתיד עם גוף היישום המוכר.

### ניוד יצרנים ויבואנים יתבצע אחת לשנה בפרק זמן של 30 ימים שיחול מיום 15 לנובמבר (יום פרסום דמי הטיפול) עד ליום 15 בדצמבר של אותה שנה (לעיל ולהלן - "תקופת ניוד") עבור השנה העוקבת, וזאת בתום תקופת התקשרות מינימאלית עם גוף יישום של 12 חודשים.

### על אף האמור לעיל, מובהר כי יתאפשר ניוד של יצרנים ויבואנים בתקופה של ממועד פרסום דמי הטיפול לשנת 2024 עד ליום 15 בדצמבר 2024.

### כאשר בתקופה עד ליום 31.8.2024 - ניוד יצרנים ויבואנים יהיה בתוקף החל מתחילת תקופת ההכרה.

### בתקופה מיום 1.9.2024 עד 15.12.2024 - ניוד היצרנים והיבואנים יהיה בתוקף החל מיום 1.1.2025.

### קבלת דיווחים מיצרנים ויבואנים - היצרנים והיבואנים ידווחו את הדיווחים המחויבים מכוח סעיף 5 לחוק לגוף היישום המוכר באמצעות ממשק למערכות המידע של גוף היישום המוכר. לעניין משקל הציוד והסוללות, היצרנים והיבואנים נדרשים לדווח בממשק את המשקל בפועל או משקל היצרן לאותו המוצר.

### גוף היישום המוכר יבצע בדיקות סבירוּת של נתוני דיווח הציוד האלקטרוני והסוללות המתקבלים מיצרן ויבואן. גוף היישום המוכר יתעד את הבדיקות לגבי סבירות גיליונות ציוד אלקטרוני וסוללות וממצאיהן, והפעולות שננקטו בעקבות ממצאים אלה.

### גוף היישום המוכר יעדכן את המנהל במועדי הדיווח בפרטי היצרנים והיבואנים שהתקשרו עמו ובפרטי היצרנים והיבואנים עמם תמה ההתקשרות ובציון הסיבה לתום ההתקשרות ויעביר לידי המנהל, ככל שיבקש, עותק חתום של חוזה ההתקשרות אשר חתם עם יצרן ויבואן.

### בוטלה ההכרה, או לא חודשה, ישיב גוף היישום המוכר ליצרנים והיבואנים דמי טיפול ששילמו, ככל ששולמו, בגין התקופה בה לא הייתה הכרה לגוף היישום המוכר.

### יצרן ויבואן אשר לא ישלמו את דמי הטיפול הרטרואקטיביים תוך שנה ממועד ההתקשרות עם גוף היישום המוכר, או את דמי הטיפול השוטפים תוך שנה ממועד הדרישה לתשלום, הסכם ההתקשרות עמו יבוטל. על גוף היישום המוכר לשלוח ליצרן וליבואן התראה טרם הביטול. על אף האמור, גוף היישום המוכר אינו נדרש לבטל את ההסכם ככל שגוף היישום המוכר פנה לערכאות המשפטיות בתוך השנה ממועד ההתקשרות כאמור, וזאת כל עוד נמשך ההליך המשפטי. דמי טיפול רטרואקטיבים יגבו בהתאם לחוק ההתישנות. בכל התקשרות חדשה עם יצרן או יבואן יציג היצרן או היבואן אסמכתא על תשלום חיובים רטרואקטיביים.

### החזר דמי טיפול ליבואנים וליצרנים יתבצע רק אחרי קבלת אישורו של המנהל מראש. יובהר כי החזר כספים לא יאושר ככל שאין עמידה בסטנדרט הטיפול המבוקש לפי סעיף 1.15, ככל שאין עמידה ביעדי החוק, או ככל שאין עמידה בתנאי מתנאי ההכרה שגוף היישום המוכר טרם יישם (כגון קיום הסדרי ההפרדה הנדרשים ברשויות, ביצוע ההסברה במלואה וכו').

## אחראי לפינוי פסולת

### גוף היישום המוכר יתקשר עם אחראי לפינוי פסולת, לפי סעיף 17(א)(2)(א) לחוק, לגבי כל פסולת ציוד וסוללות מהמגזר הביתי בתחומו.

### חוזה לדוגמה המאושר על ידי המנהל הוא חוזה הכולל את התוכן המינימלי הנדרש לפי נספח ה' לתנאי ההכרה.

גוף היישום מוכר אשר חתום עם אחראים לפינוי פסולת בחוזה מתקופת הכרה קודמת, צריך לעדכן את ההתקשרות שלו בהתאם לחוזה אותו הוא מפרסמת במסגרת ההכרה הנוכחית, בתוך תקופה שלא תעלה על שנה.

ביקש גוף היישום המוכר לערוך שינויים בחוזה אחראים לפינוי פסולת, יוכל לבצע את השינוי בתנאי שהשינוי אינו סותר את הוראות החוק או את תנאי ההכרה וכולל את התוכן המינימלי הנדרש בנספח ה'.

בכל שינוי מבוקש אחר, שאינו תואם את האמור בפסקה לעיל, יעביר גוף היישום המוכר לידי המנהל הודעה על השינויים המבוקשים, וכן הסבר מפורט לסיבה לשינויים המבוקשים. השינויים המבוקשים יכנסו לתוקפם תוך חודשיים מיום קבלת ההודעה כאמור, אלא אם התנגד המנהל לכל שינוי כאמור. המנהל רשאי להתנגד לכל השינויים המבוקשים או לחלקם, וכן רשאי הוא להתנות את העדר התנגדותו בתנאים.

כל שינוי ייערך בנספח שינויים לחוזה אחראי לפינוי פסולת, וגוף היישום המוכר יידע בהתאם להוראות הסכם האחראי לפינוי פסולת את כל האחראים לפינוי פסולת בתוך 30 ימים על אימוץ כל נספח שינויים ועל שינוי החוזה בהתאם.

חוזה האחראי לפינוי פסולת וכל נספח לו יהיו פתוחים לעיון באתר גוף היישום המוכר, החוזה יוצע באופן שוויוני לכל אחראי לפינוי פסולת המבקש להתקשר עם גוף היישום המוכר.

### גוף היישום המוכר יגש לכל מכרז שאחראי לפינוי פסולת מפרסם לצורך התקשרות עם גוף יישום מוכר, או יתקשר עם כל אחראי לפינוי פסולת שפונה אליו. גוף היישום המוכר לא יבטל הסכם מול אחראי לפינוי פסולת אלא אם קיבל את אישור המנהל לאחר שיבצע תהליך ברור וגישור.

### גוף היישום המוכר יעדכן את המנהל במועדי הדיווח החצי שנתי ובמועד הדיווח השנתי בפרטי האחראים לפינוי פסולת שהתקשרו עמו, את תאריכי ההתקשרות, את הסדרי ההפרדה שקבעו הרשויות ליישום בשטחן, את מספר המוקדים והמרכזים שנפרשו באחראי לפינוי פסולת, פרטי איסוף המדרכות- יום האיסוף הקבוע שנקבע ברשות ומהי תדירות האיסוף , את כמויות פסולת הציוד והסוללות שנאספו מכל הסדר (לרבות ממוקדי איסוף, מרכזי איסוף, בתי תושבים ומדרכות), הסכום שהושקע בתשתית, באיסוף ובהסברה וככל שגוף היישום מחזיר עלויות לרשות- את סכום ההחזר ואופן חישובו בהתאם לדיווח הנדרש לפי סעיף 16.2.3.1.

### גוף היישום המוכר יפרסם באתר האינטרנט שלו מידע בדבר אחראים לפינוי פסולת החתומים איתה בהסכם התקשרות. המידע עבור כל אחראי לפינוי פסולת יכלול את הפרטים הבאים: תאריך התקשרות, הסדרי ההפרדה לציוד וסוללות שנקבעו בתחומו, מספר ומיקום של מוקדי האיסוף ומרכזי האיסוף המשמשים לאיסוף פסולת ציוד אלקטרוני וסוללות שהוצבו בפועל בתחומי האחראי לפינוי פסולת (לפי כתובת ותיאור מדויקים), ימי איסוף מדרכה קבועים, אופן תיאום איסוף, קישור לתיאום איסוף, מחיר איסוף מהבית, גוף היישום המוכר יעדכן את המידע בדבר אחראים לפינוי פסולת אחת לחודש, כך שישקף את תמונת מצב מעודכנת הן ביחס להסדרי ההפרדה והן ביחס למוקדי ומרכזי האיסוף בכל אחד מהאחראים לפינוי פסולת כאמור. גוף היישום המוכר יעדכן באתר האינטרנט לגבי כל אחראי לפינוי פסולת את המשקל השנתי הממוצע של אסוף ציוד וסוללות לתושב, מידע לגבי המשקל השנתי הממוצע יפורסם כל חצי שנה במועדי הדיווח החצי שנתיים.

### סכום ההחזר מגוף היישום המוכר צריך להיות בגין עלויות ההפרדה והאיסוף שהתהוו בפועל, בהתאם להוראות סעיף 17(א)(2) לחוק ובכפוף לדרישה לפיה עלויות ההפרדה והאיסוף לא יעלו על עלויות סבירות בנסיבות העניין. כאשר החזר העלויות לאחראי לפינוי פסולת מהווה סכום קבוע לטון פסולת, יש להציג תחשיב מפורט תומך לסכום זה, בנספח לחוזה ההתקשרות. מידע זה יועבר למנהל על פי דרישה.

### לשם קיום החובות המוטלות על גוף היישום המוכר בעניין איסוף ופינוי פסולת מהמגזר הביתי (מאחראים לפינוי פסולת וממשווקים): אחוז איסוף של פסולת ציוד וסוללות מהמגזר הביתי יעמוד בשנת 2025, לכל הפחות, על 18%[[5]](#footnote-6) ממשקל המכירות המדווח לגוף היישום המוכר, ויעלה בכל שנה בלפחות 3% נוספים, עד לאחוז איסוף מינימלי של 30% מהמכירות בסוף תקופת ההכרה.

|  |  |
| --- | --- |
| **שנה** | **אחוז איסוף מהמכירות** |
| 2025 | 18% |
| 2026 | 21% |
| 2027 | 24% |
| 2028 | 27% |
| מחצית ראשונה 2029 | 30% |

### גוף היישום המוכר יבצע ניטור, בקרה ותיעוד של הפסולת שנאספה בהסדרי ההפרדה השונים שקבעה הרשות המקומית בתחומה באמצעות מערכת מידע מקוונת ואמצעים טכנולוגיים. תיעוד הניטור והבקרה יהיה משלב הפינוי או תיאום הפינוי, לפי העניין, וכלה בהגעת הפסולת לטיפול. נתוני האיסוף יהיו גלויים לרשות ומאושרים על ידה.

נדרש אישור של אחראי לפינוי פסולת על היקף הפסולת שנאספה ממנו בכל פינוי. (תאריך, משקל ומספר פריטים, סיווג וסוג).

## הסדרי הפרדה באחראים לפינוי פסולת

בהתאם לסעיף 26 לחוק, אחראי לפינוי פסולת יבצע בתחומו הפרדה של פסולת ציוד וסוללות מהמגזר הביתי, מפסולת אחרת, ויבצע איסוף נפרד שלה.

### בהתאם לסעיף 17 לחוק, על גוף היישום המוכר לממן את הסדר ההפרדה שקבע בתחומו האחראי לפינוי פסולת.

על אף האמור, להלן יפורטו הסדרי ההפרדה המינימליים הנדרשים על ידי המנהל בכל רשות. על גוף היישום המוכר ליישם את כלל הסדרי ההפרדה המפורטים להלן בכל הרשויות החתומות עמו, תוך חצי שנה ממועד קבלת ההכרה. בכל רשות חדשה אשר תחתום עם גוף היישום המוכר במהלך תקופת ההכרה, יש להשלים את יישום הסדרי ההפרדה המפורטים להלן תוך חצי שנה ממועד ההתקשרות.

על גוף היישום המוכר לעדכן את המנהל בדיווח החצי-שנתי והשנתי על עיכובים בפריסת התשתית והסיבות לעיכוב. דיווח כאמור אינו מבטל את חובת גוף היישום המוכר לעשות את מירב המאמצים ליישום הסדרי ההפרדה לפחות בהיקף הנדרש לפי תנאי ההכרה:

הסדרי ההפרדה המאושרים על ידי המנהל הם כדלקמן:

### מתקן איסוף ("מוקד") בהתאם לפירוט להלן:

מיכל אצירה המתאים לאיסוף סוללות, נורות ולאיסוף ציוד במפתח מינימלי של מתקן איסוף שלם אחד בישוב. ובישוב מעל ל-5,000 תושבים מתקן אחד לכל 5,000 תושבים.

### למיכל האצירה יותאמו פתחים/מיכלים נפרדים לסוללות, נורות ולציוד ותהיה הפרדה בתוך מיכל האצירה כדי שהמיון ישמר. אם מדובר ב-3 מיכלי אצירה נפרדים יש למקם אותם בסמיכות אחד לשני. יובהר כי מיכל אצירה לנורות צריך להיות מותאם כך שהנורות לא ישברו בעת השלכתן ובפרט נורות פלורוסנט.

### מכלי האצירה יהיו אטומים או מקורים כך שתימנע הרטבה של פסולת הציוד והסוללות, תמנע זליגת תשטיפים ופיזור חומרים מסוכנים או היווצרות מפגעים סביבתיים ובריאותיים מהפסולת האמורה. כמו כן, על מכלי האצירה להיות נעולים ושמורים למניעה של גניבה או איסוף פסולת הציוד והסוללות בלא אישור.

### בכל ישוב יוצב לפחות מתקן איסוף אחד שלא יפחת מנפח של 3 קוב. בישוב המונה מעל ל-5,000 תושבים מוקדי האיסוף שיפרסו יהיו לפי מפתח של 1:5000 , כאשר רבע (1/4) מהם (מסך הכמות לפי מפתח זה) הינם בגודל שלא יפחת מ 3 קוב. האחראי לפינוי פסולת באישור גוף היישום המוכר יכול לבצע פריסה רחבה יותר מהאמור לעיל (אשר לא תשפיע על רבע (1/4) מהמתקנים בגודל 3 קוב).

### על אף האמור לעיל, אחראי לפינוי פסולת רשאי לרכוש מכלי אצירה אטומים ומאובטחים, בגודל ובנפח התואמים את צרכיו, ולקבל מגוף היישום המוכר את החזר העלויות בהתאם לסעיף 17(א)(2) ובתנאי שלא יעלו על סכום של 4,000 ₪ למתקן איסוף שלם בגודל שלא יפחת מ- 3 קוב ו-1,000 ₪ למתקן איסוף שלם אחר.

### יובהר כי מפתחות הפריסה המוזכרים לעיל הינם מפתחות המצינות את הרף המינימאלי לפריסה, על כן, אחראי לפינוי פסולת רשאי לדרוש פריסה גדולה יותר של מתקני איסוף שלמים, או לרכוש מכלי אצירה אטומים ומאובטחים נוספים, ולקבל מגוף היישום המוכר את החזר העלויות בהתאם לסעיף 17(א)(2).

### מתקני האיסוף השלמים יוצבו במקומות נגישים לציבור הרחב, לפי שיקול דעתה של הרשות המקומית, ותימנע כניסה או גישה אל מתקן האיסוף של כל אדם שאינו מורשה לכך ויינקטו צעדים למניעה של לקיחה או איסוף של פסולת הציוד והסוללות בלא אישור. (סעיף 26(ה) לחוק).

### מתקני איסוף אצל משווקים לא יכללו במניין לפי מפתח זה.

### מתחם איסוף (מרכז איסוף):

### מרכז איסוף, שהוא מתחם, המיועד לקליטה ולאיסוף ראשוניים של פסולת ציוד וסוללות. גוף היישום המוכר יחד עם האחראי לפינוי פסולת יפעלו להקמת מתחמי איסוף עבור כלל קבוצות הסיווג של הפסולת. מתחמי האיסוף יעמדו בדרישות סעיף 26(ה) ופרק ו' לחוק. אין בהקמת מתחמי איסוף כדי להפחית מהדרישה לפריסת מתקני איסוף כאמור בסעיף 4.1 לעיל.

### גוף היישום יממן את עלויות הנדרשות להקמה ותפעול של מתחם האיסוף בהתאם להוראות סעיף 17(א)(2)

### גודל מתחמי האיסוף יתאימו לכמות הפסולת ולסוגי הפסולת הביתית הנאספת ברשות ולתדירות פינוי הפסולת מהמתחם.

### בכל מתחם איסוף שיוקם יש להקים מוקד ייעודי לאסוף סוללות ליתיום של ציוד חשמלי ואלקטרוני (ובכלל זה של אופניים וקורקינטים חשמליים) בהתאם להנחיות כב"ה, להסדיר למוקד זה היתר רעלים ולפעול על פי כל דין.

### איסוף מכשירי חשמל גדולים שתושבים הוציאו מחוץ לבתיהם במועדים קבועים עם או בלי קריאה (להלן - "איסוף מהמדרכות") ואיסוף מבתי תושבים:

### להלן סוגי האיסוף שיש להסדיר:

### איסוף מדרכות ללא קריאה: המועדים שיקבעו לאיסוף מדרכות יהיו קבועים, ולכל הפחות אחת לשבוע. יום האיסוף ומסלולי האיסוף יקבעו בהתאם להחלטת הרשות.

### איסוף מדרכות לפי קריאה: המועדים שיקבעו לאיסוף מדרכות יהיו קבועים, ולכל הפחות אחת לשבוע. מסלול האיסוף יקבע בהתאם לקריאת התושב, וזאת בנוסף למסלול הקבוע כאמור בסעיף 4.3.1.1 לעיל. אפשרויות הקריאה יהיו באמצעות מוקד 106 או אפליקציה ייעודית של גוף היישום המוכר.

### איסוף מהבית בתשלום: פינוי יכול להתבצע מבית התושב כמפורט בסעיף 26(ב)(2) לחוק. על פינוי מבתים ניתן לגבות תשלום והכל בהתאם לנקבע בהסכם ההתקשרות בין הרשות לבין גוף היישום המוכר. על גובה התשלום מהתושב להיות סביר על מנת למנוע מכירה או העברה לגורמים לא מורשים. ככל שקיים מנגנון כאמור, מחירון פינוי מבית התושב יפורסם לציבור. אפשרויות הקריאה יהיו באמצעות מוקד 106 או אפליקציה ייעודית של גוף היישום המוכר.

### יובהר כי השירות לגמלאים ולאנשים עם מוגבלות ינתן ללא תשלום.

### מסלול פינוי סופי של ההסדרים לעיל ייקבע ביום האיסוף בהתאם לקריאות התושבים באופן שיקטין את היקף הנסיעה למינימום, ניתן לאחד בין סוגי האיסוף למועד אחד בשבוע.

### תתבצע הסברה ייעודית באחראים לפינוי פסולת, שתגיע ישירות לכל תושב, בשיפוי גוף היישום המוכר. ההסברה תינתן בנוגע לאפשרויות הפינוי, מועדי הפינוי ואיסור השלכה שלא במועדים. ניתן לבצע את ההסברה באמצעות האחראי לפינוי פסולת בכל האמצעיים החוקיים העומדים לרשותו כגון שליחת מסרונים וכיו"ב.

### האיסוף יהיה באמצעים ייעודיים לאיסוף פסולת אלקטרונית באופן שתמנע זליגת חומרים מזהמים לסביבה, בין היתר גזים. יובהר כי אין לאסוף פסולת באמצעי העלול לשבור או לפגוע בפסולת הציוד הנאספת.

### כאשר נפתחת קריאה לפינוי מתחם איסוף או מוקד איסוף, הפינוי יבוצע תוך 3 ימי עסקים מפתיחת קריאה אלא אם הוסכם אחרת בין הצדדים.

### האיסוף יהיה במימון גוף היישום המוכר בהתאם לסעיף 17(א)(2) לחוק

### גוף היישום יממן הפעלת מוקד לתיאום פינויים מהתושבים (טלפוני, וכן באופן מקוון).

### בכל מקרה בו גוף היישום המוכר ואחראי לפינוי פסולת יהיו מעוניינים ליישם הסדר הפרדה שונה מההסדר שפורט לעיל, נדרש אישור מראש של המנהל. בקשת האישור תלווה בכל המידע הנדרש לשם בחינת הבקשה. במסגרת האישור רשאי המנהל לקבוע את תקופת האישור וכן תנאים בו. יודגש כי בכל הסדר הפרדה ואיסוף יש להבטיח זמינות ונגישות לכלל הציבור ולמנוע את הצטברות הפסולת.

## משווקים

### חוזה לדוגמה להתקשרות גוף היישום המוכר עם משווקים - חוזה לדוגמה המאושר על ידי המנהל הוא חוזה הכולל תוכן מינימלי נדרש לפי נספח ו' לתנאי ההכרה.

גוף יישום מוכר אשר חתום עם משווקים בחוזה מתקופת הכרה קודמת, צריך לעדכן את ההתקשרות שלו בהתאם לחוזה אותו הוא מפרסם במסגרת ההכרה הנוכחית, בתוך תקופה שלא תעלה על שנה.

### ביקש גוף היישום המוכר לערוך שינויים בחוזה משווקים, יוכל לבצע את השינוי בתנאי שהשינוי אינו סותר את הוראות החוק, את תנאי ההכרה ואת התוכן המינימלי הנדרש בנספח ו'.

### בכל שינוי מבוקש אחר, שאינו תואם את האמור לעיל, יעביר גוף היישום המוכר לידי המנהל הודעה על השינויים המבוקשים, וכן הסבר מפורט לסיבה לשינויים המבוקשים. השינויים המבוקשים יכנסו לתוקפם תוך חודשיים מיום קבלת ההודעה כאמור, אלא אם התנגד המנהל לכל שינוי כאמור. המנהל רשאי להתנגד לכל השינויים המבוקשים או לחלקם, וכן רשאי הוא להתנות את העדר התנגדותו בתנאים.

לאחר שהשינויים יכנסו לתוקף, יש לעדכן אותם בנספח שינויים לחוזה המשווקים, וגוף היישום המוכר יידע בהתאם להוראות הסכם המשווקים, את כל המשווקים בתוך 30 ימים על אימוץ כל נספח שינויים ועל שינוי החוזה או על כל שינוי בנספח השינויים בהתאם.

חוזה המשווקים וכל נספח לו יהיו פתוחים לעיון באתר גוף היישום המוכר, החוזה יוצע באופן שוויוני לכל משווק המבקש להתקשר עם גוף היישום המוכר.

### המנהל רשאי להודיע על שינוי תנאי מתנאי החוזה לדוגמה, כפי שיהיו מעת לעת, וכל שינוי כאמור יאומץ בנספח שינויים כלפי כלל המשווקים אשר התקשרו או יתקשרו בעתיד עם גוף היישום המוכר.

### גוף היישום המוכר נדרש לבצע בקרה כי תשתית האיסוף לפסולת ציוד וסוללות אצל משווקים )ובדגש על קופסאות האיסוף לסוללות) נמצאת במקום מרכזי נגיש ונראה לעין כנדרש בסעיף 30 (ג) לחוק. וכי המשווק מציג במקום עסקו, במקום הנראה לעין ובאותיות ברורות וקריאות, את אפשרות ההחזרה של פסולת ציוד וסוללות מהמגזר הביתי בלא תשלום או תמורה אחרת בהתאם להוראות החוק.

### פניות ציבור בקשר לפינוי פסולת יענו על ידי גוף היישום המוכר תוך יומיים, ולא יאוחר משבועיים ככל שנדרשים ברורים נוספים לפניה. במענה לפניה ילקח בחשבון יישום מיטבי של "נוהל פינוי פסולת ציוד חשמלי ואלקטרוני מבית לקוח"[[6]](#footnote-7)

### גוף היישום המוכר נדרש לפעול למניעת זליגת הפסולת הנאספת ממשווקים (בין אם מנקודות המכירה ובין אם במסגרת ה-take back), באמצעות מערכת מידע (להלן: "מערכת מעקב ובקרה").

מערכת המעקב והבקרה תתעד ותעקוב באופן ממוחשב אחר הפסולת שנאספת מבית לקוח, או מנקודת המכירה של המשווק. המעקב יהיה באופן חד ערכי על הפריט שנאסף החל משלב הזמנת הפינוי וסימון הציוד שנאסף, וכלה בהגעת הפסולת שפונתה למתקן טיפול. יש לוודא כי הלקוח מאשר פינוי של הפסולת ממנו בזמן אמת וכי המשווק יעודכן ויאשר שבסוף התהליך הגיעה הפסולת לידי הגוף היישום המוכר (או לאתר טיפול שאושר על ידי הגוף), לצורך קיום חובת הרישום החלה על המשווק לפי סעיף 33(א) לחוק.

יש לעגן את חובת הטמעת מערכת המעקב והבקרה בהסכם ההתקשרות לדוגמה.

### מנגנון מימון העלויות למשווק - בהתאם לסעיף 32 לחוק, העברת פסולת ציוד וסוללות שברשותו או בשליטתו של המשווק לגוף היישום המוכר אתו התקשר, לא תהיה כרוכה בתשלום או בדרישת תמורה אחרת מעבר למימון הפינוי כאמור בסעיף 17(א)(4) לחוק וכפי שנקבע בין הצדדים ובכפוף לדרישה, לפיה עלויות אלה לא יעלו על עלויות סבירות בנסיבות העניין. כאשר החזר העלויות למשווק הינו תשלום קבוע לפינוי לפי טון או לפי מספר פריטים. יש להציג תחשיב מפורט תומך לעלויות אלו בנספח לחוזה ההתקשרות.

## מחזיקים בפסולת ציוד וסוללות שאינה מהמגזר הביתי (להלן - "מחזיקים")

### יובהר כי אספני פסולת, מתקן טיפול, מרכז לפסולת ציוד וסוללות, מובילי פסולת ומגרשי/אתרי גרוטאות אינם בהגדרת מחזיקים בפסולת שאינה מהמגזר הביתי.

### חוזה לדוגמה להתקשרות גוף היישום המוכר עם מחזיקים - חוזה לדוגמה המאושר על ידי המנהל הוא חוזה הכולל תוכן מינימלי נדרש לפי נספח ז' לתנאי ההכרה.

### ביקש גוף היישום המוכר לערוך שינויים בחוזה המחזיק, השינויים יעשו בהתאם למנגנון הקבוע בסעיף 2.2-2.3 לעיל לעניין חוזה יצרנים ויבואנים, בשינויים המחייבים.

### בכל פינוי ממחזיק נדרש אישור של המחזיק על הפסולת המפונה ממנו, האישור יכלול פירוט בדבר הרכב הפסולת שפונתה ומשקלה.

## נותני שירותים

### גוף היישום המוכר יציג למנהל 'נוהל התקשרות עם נותן שירותים' בו הוא יקבע את אמות המידה לעניין אופן בחירת נותן השירותים, שיכלול התייחסות לכל ההוראות הרלוונטיות בתנאי הכרה אלה.

### גוף היישום המוכר יתן גילוי מלא לגבי השפעת כל התקשרות עם נותן שירותים בהם יש לבעלי מניותיה במישרין ובעקיפין או לנושאי משרה בה עניין אישי (כהגדרת המונח בחוק החברות) ("גורם קשור"), לרבות עסקאות בסכום אפס (שווה כסף), ועל גובה דמי הטיפול בהתאם להוראות סעיף 1.11 לעיל וכן יביא מידע מלא על כל שינוי בהתקשרות כזו, בפני אסיפת היצרנים והיבואנים לצורך אישור אסיפת היצרנים והיבואנים, לפחות 30 ימים לפני כניסתו לתוקף של כל שינוי בדמי הטיפול כאמור לעיל.

### התקשרות גוף היישום המוכר עם נותני השירותים תתבצע במחירים סבירים ובהליכים הוגנים אשר יאפשרו קיומה של תחרות הוגנת בין הגורמים הנ"ל. הליכים אילו יקבלו ביטוי ב'נוהל התקשרות עם נותן שירותים' שגוף היישום המוכר יערוך. גוף היישום המוכר יתעד את אופן קבלת ההחלטות, הקריטריונים והשיקולים שנבדקו בביצוע כל התקשרות. למנהל תהיה סמכות לדרוש בכל עת את מסמכי ההתקשרות ואסמכתאות להליכים ההוגנים והתחרותיים שקיים גוף היישום המוכר.

### גוף היישום המוכר ידווח למנהל על כל התקשרות בסכום העולה על 200,000 ₪ בשנה עם חברה בעלת עניין בשוק פסולת הציוד האלקטרוני וכן על הזיקות המתקיימות בין גוף היישום המוכר לבינה, וזאת במועדי הדיווח החצי שנתי.

### בהתאם לסעיף טיפול סביבתי 1.15, בהתקשרות עם מפעיל מתקן טיפול יש לוודא עמידה בדרישות הטיפול הסביבתי ולתת ביטוי בהסכם התקשרות, בין היתר: לסוגי הפסולות שהאתר קולט בהתאם למיכון בו תטופל הפסולת, לפעולות הטיפול, התוצרים הצפויים, לקיבולת המיתקן (טיפול ואחסון), יעד התוצרים, מתקני טיפול להמשך טיפול, אסמכתאות למעקב על הפסולת ועל תוצריה.

### גוף היישום המוכר יבצע ביקורות תקופתיות וביקורות פתע על פעילות נותני השירותים איתם התקשר, וזאת לשם בקרה ופיקוח על כך שנותני השירותים האמורים פועלים בהתאם לתנאים הקבועים בהתקשרות גוף היישום המוכר עימם ובהתאם לתנאי ההכרה. ביקורות כאמור יבוצעו לפי תוכנית מנגנוני הבקרה והביקורת אשר גוף היישום המוכר יקבע בהתאם לדרישות סעיף 18 להלן. על גוף היישום המוכר לכלול בחוזה התקשרות עם נותני שירותים תניה המחייבת את נותני השירותים לאפשר קיומן של ביקורות, ולספק לגוף היישום המוכר כל מידע הדרוש לה לשם ביצוע הביקורות בצורה אפקטיבית.

### גוף היישום המוכר יוודא כי נותן השירותים מתעד אסמכתאות מבססות לטיפול בהתאם לסטנדרט הסביבתי שבוצע בפסולת (כאמור בסעיף 1.15 לעיל), לרבות על כמויות הגז והשמנים שרוקנו מפסולת הציוד, ולאן הוא הועבר להמשך טיפול. בהעדר אסמכתאות תומכות לא תוכר הפסולת כפסולת ממוחזרת ליעדים. יש לעגן בהסכם מול נותן השירות כי אסמכתאות אלו ינתנו לפי דרישה. ככל שלנותן השירותים קיימת הסמכה בתוקף לתקן הסנלק כאמור בסעיף 1.15, הרי שהדרישות הכלולות בסעיף זה (סעיף 7.7) כלולות בתקן.

### גוף היישום המוכר נדרש להציג ב'נוהל התקשרות עם נותן שירותים' גם את הקריטריונים הקשורים לעניין ייצוג הולם של אנשים עם מוגבלויות, על מנת לעודד העסקה של בעלי מוגבלויות והכל בהתאם לתכנית לייצוג הולם לאנשים עם מוגבלויות שהעבירה גוף היישום המוכר.

### גוף היישום המוכר יציג באתר האינטרנט שלה את הדרישות האחידות מול מתקני הטיפול לצורך התנהלות שקופה מולם. הדרישות יכללו את האמור בסעיפים 1.4,7,8,9,16,17,18 לתנאי ההכרה ואת תנאי העבודה מולם. על מנת לוודא שמתקיימים קשרים מסחריים הוגנים, וניתנת הזדמנות שווה לכל מתקני הטיפול.

## נתיב הפסולת, מיון ושימוש חוזר במרכזים לפסולת ציוד וסוללות ובמפעילים

### על גוף היישום המוכר להראות יכולת שליטה, ניתוב ומעקב על הפסולת הנאספת על ידו (לפי קבוצות סיווג וסוג) עד להגעתה לתחנה האחרונה בקצה שרשרת הטיפול.

### ככל שפעולות הטיפול במיתקן טיפול מסוים לא עולות לכדי סיום הטיפול באותה פסולת ציוד וסוללות, מדובר בפעולות הכנה (הכוללות פעולות מיון או פעולות מחזור חלקיות שאחריהן פסולת הציוד והסוללות מועברת להמשך טיפול אצל מפעיל אחר, בארץ או בחו"ל) שגוף היישום המוכר נדרש לעקוב אחריהן עד לקצה שרשרת הטיפול, ולדווח על כך למנהל (בהתאם למתכונת הדיווח) עד הגעת הפסולת לתחנתה הסופית.

## מחזור מוכר

### מבלי לגרוע מהאמור מחזור פסולת ציוד אלקטרוני וסוללות יוכר כמחזור מוכר לצורך עמידה ביעדי המחזור בחוק כאשר: מקורה של הפסולת הוא מהסדרי ההפרדה שנקבעו באחראים לפינוי פסולת, במשווקים ובמחזיקים בפסולת שאינה מהמגזר הביתי כהגדרתם בחוק, הקשורים עם גוף היישום בהסכם [[7]](#footnote-8).

### לצורך הכרה של פסולת המדווחת ליעדי המחזור המוכר, יובהר כי נדרש אישור של מקור הפסולת (פר משלוח) על היקף הפסולת שנאספה ממנו (משקל ומספר פריטים, סיווג וסוג) ביחד עם אישור של המיתקן הקולט של פסולת זו (משקל ומספר פריטים, סיווג וסוג). אישורים אילו יתועדו ויועברו למנהל לפי דרישה. פסולת ללא אישור כאמור לא תוכר ליעדי המחזור.

### הפסולת נקלטת ומטופלת על ידי גורם מאושר על פי כל דין לפעילות אותה הוא מבצע לרבות קיום רישיון עסק ותנאים בתוקף מטעם המשרד להגנת הסביבה, היתר רעלים, היתרי פליטה וכדומה. עמידה בהנחיות טיפול סביבתי כאמור בסעיף 1.15 לעיל ובהתאם להוראות המנהל לעניין יישום הדרישות בתקן. החל משנת 2027 מיחזור מוכר יהיה בכפוף להעברת הפסולת לטיפול במתקן המחזיק בהסמכה רישמית לתקן סנלק.

###  מובהר כי במקרה בו מפעיל העומד בדרישות הסטנדרט הסביבתי בסעיף 1.15 לעיל ומצוי בהליך חידוש רישיון או היתר (להלן : "מפעיל בתהליך רישוי"), וגוף היישום המוכר ימציא למנהל אסמכתאות, להנחת דעת המנהל, כי המפעיל מצוי בתהליך לחידוש ההיתר או רישיון העסק על פי הסיווג המתאים כאמור, יכיר המנהל בפסולת שנקלטה על ידי המפעיל כמחזור מוכר וזאת למשך תקופה שלא תעלה על 12 חודשים מיום פקיעת הרישיון או ההיתר כאמור.

### גוף יישום יתעד וישמור אצלו העתקים של רישיונות העסק ושל תנאים ברישיון שמסר המשרד להגנת הסביבה ותעודות הסמכה לתקן סנלק למפעילים ומובילי פסולת ציוד וסוללות איתם הוא קשור בהסכם נותן שירותים ויציגם למנהל על פי דרישתו.

### בהתקשרות עם מפעיל מתקן טיפול יש לתת ביטוי בהסכם התקשרות לסוגי הפסולות שהאתר קולט בהתאם למיכון בו תטופל הפסולת, לפעולות הטיפול, התוצרים הצפויים, לקיבולת המיתקן (טיפול ואחסון), יעד התוצרים, ומתקני טיפול להמשך טיפול (ככל שנדרש). אסמכתאות על העברת פסולת יוצגו על פי דרישה.

### פסולת אשר לא טופלה באופן המונע פגיעה בסביבה בהתאם לכל דין, לרבות הוראות החוק, ותנאי ההכרה, לא יספרו ליעדי המחזור המוכר בהתאם להוראות החוק.

### למען הסר ספק, ידרשו אסמכתאות מבססות לטיפול כאמור לעיל, לרבות על כמויות הגז והשמנים שרוקנו מפסולת הציוד, ולאן הוא הועבר להמשך טיפול. בהעדר אסמכתאות תומכות לא תוכר הפסולת כפסולת ממוחזרת ליעדים

### גוף היישום המוכר ינתב פסולת ציוד וסוללות אשר מוגדרת פסולת מסוכנת לידי מפעילים ומובילים מורשים, בעלי רישיונות עסק והיתרי רעלים מתאימים לצורך קליטה, שינוע או טיפול בפסולת זו. גוף היישום המוכר ישמור אצלו העתק מהיתר הרעלים שקיבלו המפעיל והמוביל מאת המשרד להגנת הסביבה. בנוסף, על פי "תקנות רישוי עסקים סילוק פסולת חומרים מסוכנים התשנ"א-1990", גוף היישום המוכר ידאג שפסולת מסוכנת תעבור באישורי מנהל שניתנו ליצרני פסולת מסוכנת לצורך העברה למפעילים. (כך למשל, גוף היישום נדרש לתעד אצלו את אשור מנהל הרוחבי להעברת הגז ואת היתר הרעלים שקיבל המפעיל בנוסף לרישיון העסק ותנאיו).

### מבלי לגרוע מהוראות סעיף 1.15 לעיל, מתקן טיפול שקולט פסולת ציוד וסוללות מקבוצות סיווג וסוג שונים נדרש שיהיו ברשותו התנאים והטכנולוגיה הדרושה לצורך טיפול בסטנדרט סביבתי נאות בהתאם לדרישות פרק ו' לחוק והתוספת השנייה בכל פסולת הציוד והסוללות שהגיעה לידיו לפי קבוצת סיווג וסוג.

### בהתייחס ליצוא פסולות: מבלי לגרוע מהאמור לעיל, ככל שפסולת ציוד וסוללות מיוצאת על ידי גוף היישום המוכר או מי מטעמו למיחזור בחו"ל, יש לוודא קיומו של רישיון יצוא. לצורך הכרה של הפסולת המיוצאת למיחזור מוכר, גוף היישום המוכר נדרש לתעד אצלו את כל המסמכים המוכיחים ביצוע "מיחזור" במיתקן הטיפול המקבל, כהגדרתו בחוק, וכן עמידה בכל דרישה אחרת לייצוא פסולת אלקטרונית או פסולת מסוכנת לפי כל דין, לרבות רישיון ייצוא. את כל האסמכתאות הרלוונטיות יש להציג למנהל לפי דרישה. בין היתר יש לתעד את רשימוני הייצוא, לרבות תכולתם, תאריך המשלוח , יעד המשלוח (שם העסק, מספר ח.פ, מספר הרישיון שלו, כתובת בארץ היעד), שטר מטען, ואישור מסירה/ קבלה של יעד המשלוח, תיאור המפעל ורישיונות שקיימים לו.

### ככל שפסולת ציוד וסוללות היא בבחינת פסולת מסוכנת, הפסולת תיוצא רק לאחר שהונפק על ידי היצואן, רישיון ייצוא בהתאם ל"תקנות החומרים המסוכנים (יבוא ויצוא פסולת חומרים מסוכנים) התשנ"ד-1994". גוף היישום המוכר נדרש לתעד את רישיון הייצוא שקיבלה היצואן.

## תכנית הסברה

### תכנית ההסברה תכיל מידע פרטני על פעולות ההסברה ופעולות הפרסום המתוכננות לכל קהל יעד: יצרנים ויבואנים, אחראים לפינוי פסולת, משווקים ומחזיקים בפסולת שאינה מהמגזר הביתי וזאת בשים לב לחובות של כל מקור בחוק ולמאפייניו הייחודיים.

### להלן בסעיף 11 פירוט דרישות לפעילות הסברה באחראים לפינוי פסולת ובסעיף 12 פירוט דרישות להסברה לציבור הרחב.

### תכנית ההסברה תכיל את התקציב המשוער לכל פעילות בהתאם לנדרש בסעיפים 11-12 להלן ואת אפקטיביות פעילויות ההסברה.

### תכנית ההסברה תוגש לבחינה ואישור המנהל.

### באחריות גוף היישום המוכר ליישם את תכנית ההסברה. אולם לעניין אחראי לפנוי פסולת, רשאי גוף היישום המוכר לחלק את עלות מימון תכנית ההסברה עם האחראי לפינוי הפסולת, בהתאם לאמור בסעיף 17(ד)(7). עקרונות תכנית ההסברה והתקציב הנלווה לה, במקטע האחראים לפנוי פסולת יקבל ביטוי בחוזה ההתקשרות לדוגמה או בנספח לו.

###  השתתפות גוף היישום המוכר בהוצאות פרסום שמבצע יצרן או יבואן, משווק או מחזיק בפסולת שאינה מהמגזר הביתי לצורך פרסום עסקו אינו בבחינת מנגנון מקובל.

## פעילות הסברה באחראים לפינוי פסולת

### בעשור שחלף מאז כניסת החוק לתוקף, מצא המנהל כי אין הסברה מספקת ברמת הרשויות המקומיות והתושבים. נמצא כי גם ברשויות בהן פרוסה תשתית, תושבים אינם מודעים לאפשרויות השלכת הפסולת האלקטרונית. לפיכך, בתקופת ההכרה הנוכחית בכוונת המנהל לשים דגש על ביצוע מערך ההסברה אפקטיבי והנגשת המידע לתושבים כך שכל תושב ידע מהם הסדרי ההפרדה בתחומי הרשות בה הוא גר.

### תכנית ההסברה תבוצע באמצעי פרסום מקומיים שונים על מנת לחשוף את כלל אוכלוסיית הרשות על החובה להפריד פסולת ציוד וסוללות מפסולת אחרת, והשלכתה בערוצי האיסוף הייעודיים.

### תכנית ההסברה לכל אחראי לפינוי פסולת תיקבע בשיתוף עם האחראי לפינוי פסולת בהתאם לתכנית ההסברה שאושרה על ידי המנהל לפי סעיף 10 לעיל ובהתאם לסעיף 11 (סעיף זה).

### ככל שברשות המקומית קיימים מגזרים שונים (דוברי שפות שונות, חרדים, חברה הערבית) יש לבצע התאמות יעודיות.

פעולות ההסברה המקומיות יכללו את הפעולות המפורטות בסעיף 26(ז) לחוק. ולכל הפחות:

### שילוט מתאים בקרבת כל מוקד או מתחם איסוף, המפרט את מיקום המוקד או מתחם האיסוף הקרוב ומידע על מיקומו המדויק.

### יפורסמו על כלי האצירה, הנחיות ברורות לסוגי הציוד שניתן להשליך.

### יפורסם באמצעי פרסום מקומיים שונים מיקום מוקדי ומתחמי האיסוף, הנחיות ברורות לסוגי הציוד שניתן להשליך.

### נוסף על הסברה שוטפת מקומית, הסברה בחשיפה ממוקדת בהתאם להכנסת תשתית חדשה בכל שכונה ובהתאם לפיזור התשתית.

### יפורסמו יום האיסוף הייעודי לאיסוף פסולת ממדרכות הבתים, נקודות האיסוף הקבועות והאופן בו ניתן לפתוח קריאה למיקום ייעודי לאיסוף מהמדרכה.

### יפורסמו דרכי תיאום פינוי של מכשירי חשמל גדולים מבתי התושבים והעלות לפינוי זה.

### גוף היישום המוכר ינהל מפה אינטראקטיבית הכוללת מנגנון חיפוש יעיל ואפקטיבי למיקומי אפשרויות ההשלכה.

### אמצעי פרסום מקומיים באמצעותם יונגש המידע: שילוט חוצות מקומי, הודעות ישירות לתושבים כגון מסרונים וכיו"ב, עיתונות מקומית, תשדירי רדיו מקומיים, אתרי אינטרנט ורשתות חברתיות מקומיים, אירועי הפנינג וכל אמצעי אחר.

### הפרסום המקומי צריך להתבצע באופן שוטף לאורך כל השנה ופעילות הסברה מורחבת יותר במהלך החודש שלפני חג הפסח ולפני חגי תשרי.

### התקציב הנדרש של גוף היישום המוכר לפעולות הסברה באחראים לפינוי פסולת לא יפחת מסכום של 1.6 ₪ לתושב בשנה, החל מיום 1.12026 תקציב ההסברה לאדם יוכל לרדת ל1.4 ₪ לאדם אם יוכח שבאותה רשות יש איסוף של 3.5 ק"ג לאדם בשנה לפחות.

### בכל שנה במהלך תקופת ההכרה, גוף היישום המוכר יפרט בתוכנית העבודה השנתית את אחוז האיסוף מכל אחראי לפינוי פסולת עבור השנה הקודמת. ככל שכמות האיסוף מרשות כלשהי נמוך מ – 3.5 ק"ג לתושב, גוף היישום המוכר יכין תוכנית ייעודית לאותה רשות, אשר תכלול תוספת תקציב. יש להציג בתוכנית העסקית הערכה של תוספת התקציב (הכוללת עלות לתושב) אשר תידרש בשל תוספת התקציב כאמור.

## הסברה לציבור הרחב

### סעיף 17(א)(6) לחוק קובע כי גוף יישום מוכר יבצע פעולות הסברה לציבור הרחב, לפי נושאי ההסברה המפורטים בסעיף זה בחוק.

### הסברה הארצית תכלול מסע פרסום במדיות ארציות המופנה לציבור הרחב ולקהלי יעד נוספים חברה ערבית ומגזר חרדי (להלן - "מסע פרסום"). במהלך השנה יבוצעו 2 מסעי פרסום. מסרי מסע הפרסום יהיו בדגש על אפשרויות השלכת הפסולת, חשיבות ההפרדה במקור והמיחזור. לכל מסע פרסום יש להקצות תקציב מספק לביצועו. מסע הפרסום והתקציב המוקצה לו יבנו בהתאם לתדריך (בריף) המצורף בנספח יג' ויובאו לבחינה ואישור המנהל מראש, בכל שנה ב-1 באוקטובר.

### יובהר כי מסע הפרסום אינו כולל פעולות שיווק של גוף היישום לגיוס מחזיקים, משווקים או יצרנים ויבואנים. תקציב המיועד לגיוס כאמור יוצג בתוכנית ההסברה כתקציב נפרד.

### יובהר כי השתתפות גוף יישום בהוצאות פרסום שמבצע יצרן או יבואן, משווק או מחזיק בפסולת שאינה מהמגזר הביתי לצורך פרסום עסקו אינו בבחינת מנגנון מקובל. כמו כן, במסגרת ההסברה לה נדרש גוף היישום לבצע לא יופיע שם של חברה שהינה יצרן או יבואן, משווק או מחזיק בפסולת.

### מסע הפרסום יהיה ארצי בחשיפה רחבה יתייחס לכלל האוכלוסייה, לציבור הכללי וכן תבוצע התאמה במסרים ובמדיה לקהלי יעד ובכלל זה לחברה החרדית ולחברה הערבית בהתאם לאחוזם באוכלוסייה, פריסת המדיה תקבע בהתאם לקהל היעד.

### לכל מסע פרסום גוף היישום המוכר יבצע סקר אפקטיביות "לפני" ו"אחרי" הקמפיין שכולל את כל המגזרים, מספר חשיפות וסקירה האם הציבור זוכר את המסר.

### יש להגיש למנהל יחד עם הדיווח החצי שנתי את נתוני איסוף של חודשיים ממועד הקמפיין המרכזי בהשוואה לחודשיים שלפני הקמפיין. וכן את תוצאות סקר האפקטיביות כאמור בסעיף לעיל.

## סקרים

גוף היישום המוכר יערוך סקרי פסולת בתדירות שלא תפחת מאחת לשנה. תכנית לסקר תוגש לאישור המנהל ברבעון הראשון של כל שנה. תוצאות הסקר יועברו למנהל תוך חודשיים מיום קבלת התוצאות. סקר יבחן את הפסולת ברשויות מקומיות בהן פועל גוף היישום המוכר, הסקר יכלול, בין היתר, כמות פסולת מוסדית באחראים לפינוי פסולת וכמות פסולת מהמגזר הביתי, הרכב הפסולת ומקורותיה, האם התושבים מכירים את הסדרי האיסוף שבסביבתם (מיקום/ יום פינוי/ איך לפתוח קריאה), שביעות רצון התושבים מהסדרי האיסוף המיושמים והשירות הניתן להם, וכן את פוטנציאל כמות הפסולת.

## ביטוח

גוף היישום המוכר יעביר למנהל, לא יאוחר מ-30 ימים ממועד מתן ההכרה, אישור חברת הביטוח המפרט את סוג הביטוח והיקף הכיסוי, בהתאם לרשימת הביטוחים שנכללה במסמכי בקשת ההכרה. בנוסף יעביר גוף היישום המוכר למנהל מידע בדבר כל שינוי בכיסוי הביטוחי כמפורט לעיל, תוך חודש ממועד עריכת השינוי וכן לבקשת המנהל תעביר העתק מכל חוזה ביטוח עליו חתמה.

## איתנות פיננסית ובטוחות

### גוף היישום המוכר יעמוד בכל אמות המידה הפיננסיות המפורטות להלן:

### יחס ההון העצמי לסך המאזן לא יפחת מ-20% (להלן: "דרישת ההון העצמי למאזן").

### לפחות 20% מההשקעות ההוניות שתעשה בכל שנה ימומנו באמצעות הון עצמי.

### במקרה שתזרים המזומנים השוטף הינו שלילי, לפחות 20% ממנו ימומן באמצעות הון עצמי.

(להלן: **"אמות המידה"**)

### כל תשלום לבעלי מניות, במישרין ובעקיפין, בין בדיבידנדים, דמי ניהול, שכר, החזר הוצאות, עמלות וכל תשלום אחר, יהיו נחותים ולא יבוצעו ככל שגוף היישום המוכר לא עומד בדרישת ההון העצמי למאזן.

### גוף היישום המוכר רשאי לבצע חלוקת דיבידנד רק לאחר קבלת אישור המנהל על עמידה ביעדי המחזור עבור השנה בגינה מתבקשת חלוקת הרווחים.

### ניהול עסקי גוף היישום המוכר

### גוף היישום המוכר אינו רשאית לעסוק בפעילות השקעה בנכסים פיננסיים ונגזרים או בפעילויות ספקולטיביות אחרות (לרבות כתיבת אופציות), אך למעט השקעות במסלולים סולידיים כדוגמת תכניות חיסכון, תעודות סל או פיקדונות נושאי ריבית בבנקים מסחריים בישראל או עסקאות גידור למחיר המתכת בהיקף התואם את פעילות גוף היישום המוכר בעלויות סבירות וברמת סיכון נמוכה.

### ערבות בנקאית

### גוף היישום המוכר ימציא למנהל ערבות בנקאית אוטונומית בהתאם לנוסח ובהתאם למועדים והסכומים שיקבע המנהל המצ"ב כנספח י' לתנאים אלו.

### הערבות הבנקאית תהיה צמודת מדד ותהיה בתוקף למשך 5 שנים ממועד מתן ההכרה. במועד המצאת ערבות נוספת למנהל, יהיה זכאי גוף היישום המוכר להחליף את הערבות הבנקאית הקודמת שהוגשה על ידה.

### המנהל יהיה רשאי לחלט את הערבות באופן מיידי, בקרות אחד או יותר מהאירועים המפורטים להלן:

### הוגשה בקשה לפירוק גוף היישום המוכר או למינוי מפרק, מפרק זמני ולא בוטלה תוך 60 ימים;

### במקרה של ביטול ההכרה או הפרה יסודית של תנאי ההכרה;

### במקרה של הליכי חדלות פירעון אשר במסגרתם תיפסק פעילות גוף היישום המוכר למעל ל-30 ימים.

### המנהל יהיה רשאי לעשות שימוש בכספי הערבות שחולטה בהתאם לאמור לעיל, לשם יישום מטרות חוק ציוד אלקטרוני באופן מיטבי, בכל הנוגע לחובות יצרנים ויבואנים עימם הייה לגוף היישום המוכר התקשרות בתוקף, וכן לכיסוי כל נזק לרבות הוצאות המשרד להגנת הסביבה במימוש הערבות ויישום מטרות החוק כאמור.

### לכל המונחים בסעיף ‎15 זה לעיל, תהא המשמעות הנודעת להם על-פי כללי החשבונאות המקובלים, אלא אם כן נקבע אחרת במפורש.

## דיווחים

### חובת דיווח של גוף היישום המוכר אל יבואן ויצרן

### דיווח של גוף יישום מוכר אל יצרנים ויבואנים, יכלול מידע כאמור בסעיף 18(ב) לחוק, ויועבר על ידי גוף היישום המוכר עד הראשון בספטמבר והראשון במרץ מדי שנה. גוף היישום המוכר רשאי לקבוע מועדי דיווח נוספים.

### דיווח כאמור יתבצע באופן אחיד ושוויוני, כלפי כלל יצרנים ויבואנים.

### דיווח כאמור יערך על גבי קובץ אקסל או קובץ אחר, ככל שאישר זאת המנהל.

### על גוף היישום המוכר לשלוח למנהל העתק של כל דיווח שמסרה ליצרנים ויבואנים, בין אם מסירת הדיווחים היא מכוח חיוב לפי כל דין או לפי תנאים אלה, ובין אם לאו. משלוח העתק כאמור יבוצע באמצעות כתובת דוא"ל electronic@sviva.gov.il או בדרך אחרת, ככל שאישר זאת המנהל.

### נוסף על דיווח זה, גוף היישום המוכר יכנס אסיפת יצרנים ויבואנים בהתאם לחוק ובהתאם לנספח ג'- בנושא ממשל תאגידי

### חובת דיווח של גוף היישום המוכר אל המנהל יתבצע בהתאם למתכונת הדיווח שיורה עליה המנהל ולנוהל הדיווח הנלווה מצ"ב נספח יא'

### דיווח חצי שנתי

### דיווח חצי שנתי של גוף היישום המוכר אל המנהל יכלול מידע כאמור בסעיף 21(א) לחוק, ויימסר למנהל עד הראשון בספטמבר והראשון במרץ מדי שנה.

### דיווח חצי שנתי כאמור יימסר למנהל, כמפורט בנוהל דיווח המצורף כנספח יא' למסמך זה.

### מסירת דיווח כאמור תתבצע באמצעות משלוח דוא"ל לכתובת electronic@sviva.gov.il  באופן אלקטרוני (בקובץ אקסל או בקובץ מסוג אחר אם אישר זאת המנהל), או באופן אחר כפי שיאושר על ידי המנהל. בנוסף, גוף היישום המוכר ישלח למנהל בדואר רשום עותק נייר של הדיווח חצי שנתי כאמור, כאשר הוא חתום על ידי מנכ"ל גוף היישום המוכר.

### דיווח שנתי

### דיווח שנתי של גוף היישום המוכר אל המנהל יכלול מידע כאמור בסעיף 21(א) ו-(ד) לחוק, לרבות דוחות כספיים שנתיים, ויימסר למנהל עד הראשון ביולי מדי שנה, כאשר הוא מבוקר על ידי רואה חשבון.

### דיווח שנתי כאמור יימסר למנהל, כמפורט בנוהל דיווח המצורף כנספח יא' למסמך זה.

### לדיווח השנתי יצורף אישור רואה החשבון המבקר על כך כי גוף היישום המוכר עמד באמות המידה (כהגדרתם בסעיף ‎15 לעיל) בשנה הקלנדרית נשוא הדיווח השנתי.

### דיווח שנתי כאמור יימסר למנהל באופן אלקטרוני בקובץ אקסל (או בקובץ מסוג אחר אם אישר זאת המנהל). מסירת דיווח כאמור תתבצע באמצעות משלוח דוא"ל לכתובת electronic@sviva.gov.il, או באופן אחר כפי שיאושר על ידי המנהל. בנוסף, גוף היישום המוכר ישלח למנהל בדואר רשום עותק נייר של דיווח שנתי כאמור, כאשר הוא חתום על ידי מנכ"ל גוף היישום המוכר.

### דיווחים נוספים למנהל במועדי הדיווחים החצי שנתיים והשנתיים, בהתאם למתכונת הדיווח:

### מידע על אחראי לפינוי פסולת

### דיווח ביחס לסך דמי הטיפול שהתקבלו מיצרנים ויבואנים בתקופה הרלוונטית, בחלוקה לסוגי פריטי ציוד חשמלי ואלקטרוני בהתאם למחירון גוף היישום המוכר ולפי יחידה.

### דיווח צדדים קשורים- בדיווח השנתי למנהל יתווסף ביאור צדדים קשורים.

### מידע על מתקני הטיפול אליהם גוף היישום המוכר העביר פסולת בתקופת הדיווח

### דוח פינויים מזרם הtake back לפי משווק.

### נתוני איסוף של חודשיים ממועד הקמפיין המרכזי בהשוואה לחודשיים שלפני הקמפיין. וכן את תוצאות סקר האפקטיביות כאמור בסעיף לעיל 12.6.

### יישום התוכנית שהוגשה לעניין יצוג הולם של אנשים עם מוגבלות, לרבות כמות העובדים שנקלטו, פרוט בדבר התשלומים, התמריצים והמנגנונים להעסקתם וכל פרט אחר לגביו התייחסה התוכנית.

### דיווח תכנית תקציב ותכנית עבודה

גוף היישום המוכר ימסור למנהל, עד ליום הראשון במרץ מדי שנה, דיווח על תכנית התקציב ותכנית העבודה שלו, כאמור בסעיף 21(ו) לחוק. דיווח כאמור יימסר למנהל באופן אלקטרוני, באמצעות משלוח דוא"ל לכתובת electronic@sviva.gov.il, או באופן אחר כפי שיאושר על ידי המנהל. בנוסף, ישלח למנהל בדואר רשום עותק נייר של הדיווח כאמור, כאשר הוא חתום על ידי מנכ"ל גוף היישום המוכר.

תכנית העבודה של גוף היישום המוכר, תכלול, בין היתר, את ראשי הפרקים הבאים:

### פירוט משקל פסולת ציוד וסוללות שיש לאסוף ולמחזר או להשיב, לפי סוגי חומר, כדי לעמוד ביעדי המחזור שבחוק, ביחס למשקל הציוד האלקטרוני והסוללות הצפויים להימכר באותה שנה;

### תכנית הסברה מפורטת לרבות תקציבים ואופן ניצולם וניתוח תקציב ההסברה אשתקד מול נתונים בפועל, ראה גם סעיף 10 לעיל;

### תכנית השקעות מתוכננת של גוף היישום המוכר והתייחסות לתכנית ההשקעות אשתקד מול ביצוע;

### דוח רווח והפסד חזוי;

### התייחסות לדוח רווח והפסד חזוי של השנה הקודמת מול נתונים בפועל;

### תוכנית בקרה וביקורת כמפורט בסעיף 18 להלן.

### דיווח מצב פריסה ופריסה מתוכננת- הדיווח יהיה לפי שמות הרשויות המקומיות, מספר ישובים ברשות, מספר התושבים, מספר המוקדים והמרכזים הקיימים בפועל לפי סוגי המוקדים ועלות הקמת התשתית הנדרשת ברשות, עלות הפעלת הסדרי ההפרדה בכל רשות, עלות הסברה אשתקד בכל רשות ועלות הסברה מתוכננת.

## מערכת מידע, אבטחת מידע וסודיות

### גוף היישום המוכר יקבל מכל יצרן ויבואן, אחראי לפינוי פסולת, נותן שירותים, משווק או מחזיק בפסולת שאינה מהמגזר הביתי עימו תתקשר (להלן - "נותן המידע") את המידע הנדרש ממנו לצורך יישום מטרות החוק בלבד, וימנע מקבלת מידע סודי ככל שניתן.

### בסעיף זה "מידע סודי" - מידע בדבר עלויות, רווחיות, תמחור, היקף מכירות, לקוחות, תכניות עסקיות, שיטות עבודה וכל מידע רגיש אחר לרבות מידע כאמור על מתחרה. מידע סודי יכלול כל מידע שיועבר בכל צורה שהיא, באמצעות כל מסמך או קובץ מחשב או בעל פה או בכל אמצעי אחר.

### גוף היישום המוכר יאסוף, וינהל בזמן אמת (On-line) בממשקים ממוחשבים את כל המידע הנדרש במערכת ממוכנת מרכזית. ניהול המידע ייעשה באופן מובנה, כך שהרישום במערכת ייצג את הגורם הראשי עימו נערכה ההתקשרות תוך קישור כל הגופים הנכללים בדיווחיו תחתיו. המערכת תתעד את הגורם ממלא הנתונים.

### נתוני החברות יכללו את מספר הח.פ, תאריך ההתקשרות, סוג ההתקשרות (מדֵוח/ מדֻווח) וסוג הקשר (חברת אם, אחות וכדומה) הכלולים באותו הסכם התקשרות.

### ניהול המידע במערכת הממוכנת יכלול בין היתר את הנושאים הבאים:

### חוזי התקשרות - תיעוד חוזי ההתקשרות עם יבואנים ויצרנים, מחזיקים, משווקים, אחראים לפינוי פסולת, מפעלי מיון וטיפול בפסולת אלקטרונית וסוללות. בין הנתונים שיש לשמור לגבי כל התקשרות הם כתובת האתר ופרטי התקשרות עם הגורם מולו בוצעה ההתקשרות (דוא"ל וטלפון ישיר).

### רישיונות - תיעוד רישיונות עסק, רישיונות לטיפול בפסולת אלקטרונית וסוללות וטיפול בחומרים מסוכנים, היתרי רעלים, אישורי מנהל רוחביים ורישיונות ייצוא.

### כמו כן, הקלדת נתוני הרישיונות (סוג, תאריך תחילה ופקיעה של הרישיון) בשדות ייעודיים במערכת.

### קליטת דיווחי היצרנים והיבואנים, בממשק ממוחשב, לרבות קישור אוטומטי למערכת התקבולים של דמי הטיפול

### דמי טיפול המשולמים על ידי יבואנים ויצרנים – פירוט חשבוניות וקבלות לרבות אופן התשלום, תאריכי התשלום ותאריכי ערך), הרכב החישוב לפי קבוצות סיווג, מספר הפריטים שנמכרו, משקלם ותעריף דמי הטיפול לפריט.

### קליטת הדיווחים המתקבלים במורד זרם הפסולת (מרשויות מקומיות, משווקים, קבלנים, מובילים, מפעלי מחזור), בממשק ממוחשב, לרבות קישור למערכת התשלומים ותיעוד הגורם שמזין את הנתונים למערכת.

### איסוף הפסולת לפי פינוי, ותיעוד מספר אסמכתא של גוף היישום לפינוי שנעשה (להלן - מספר פינוי), כולל פרטי מקור הפסולת, תאריך פתיחת הקריאה לפינוי, משקל הפסולת ושיוכה לקבוצת סיווג וסוג, תיאור הפסולת ,תמונה ותאריך פינוי. מספר הפינוי הנו חד-חד ערכי.

### אסמכתאות לנתיב הפסולת וטיפול בפסולת אלקטרונית וסוללות – קישור מספר הפינוי למספר תעודת השקילה ופרטי יעד הפסולת (באופן המתעד את נתיב הפסולת עד למתקן הטיפול בקצה שרשרת הטיפול) ותיעוד של הגורם המפנה, הממיין והמטפל. כולל אסמכתאות נלוות.

### תיעוד מספרי תעודות השקילה בכניסה וביציאה ממרכז פסולת ציוד וסוללות ובכניסה למתקן טיפול. משקל הפסולת ושיוכה לקבוצת סיווג, בצירוף תיעוד סרוק של תעודות השקילה הקיימות בתהליך (בכניסה וביציאה) ותמונה של הפסולת. תעודות השקילה יהיו חד-חד ערכיות ויכללו את תאריך השקילה, משקל הפסולת, מספר רכב הפינוי, שם גורם מפנה, שם מקור פסולת. תעודות השקילה ישויכו למספר הפינוי.

### יש לתעד אישור של מקור הפסולת (פר משלוח) על היקף הפסולת שנאספה ממנו ותיאור הפסולת (משקל, מספר פריטי - או אומדן אחר לתיאור הכמות, סיווג וסוג ותמונה של הפסולת) ביחד עם אישור של המיתקן הקולט של פסולת זו (משקל, מספר פריטים או אומדן אחר לתיאור הכמות, סיווג וסוג).

### אסמכתאות לתשלומים ותקבולים - תיעוד תשלומים ותקבולים ששולמו או התקבלו ממתקני הטיפול תוך שיוך לתעודת השקילה והמשקל שהופיע בה. גוף היישום המוכר יתעד את התשלומים/תקבולים ששולמו או התקבלו בכל שרשרת הערך של טיפול בפסולת אלקטרונית, החל משלב האיסוף וכלה בטיפול/ייצוא והתחשבנות בגין חומרי הגלם שהתקבלו בתהליך. התיעוד יפרט כל מרכיב תשלום/ תקבול בנפרד. אין לתעד את ההתחשבנות בנטו בלבד (לאחר קיזוזים וזיכויים).

### ייצוא פסולת אלקטרונית וסוללות – על גוף היישום המוכר לתעד את רשימוני הייצוא, לרבות תכולתם, תאריך המשלוח, יעד המשלוח (שם העסק, מספר ח.פ, מספר הרישיון שלו, כתובת בארץ היעד), שטר מטען, ואישור מסירה/קבלה של יעד המשלוח, תיאור המפעל ורישיונות שקיימים לו.

### ניהול "ספר מלאי" חשבונאי לכל פסולת ציוד וסוללות לפי קבוצות סיווג וסוג.

### מערכת מעקב על פסולת משווקים

### גוף היישום המוכר נדרש לפעול למניעת זליגת הפסולת הנאספת ממשווקים (בין אם מנקודות המכירה ובין אם במסגרת ה-take back), באמצעות מערכת מידע (להלן: "מערכת מעקב ובקרה").

החל מיום 1.7.2025 גוף היישום המוכר נדרש להשתמש במערכת המעקב והבקרה לתיעוד ומעקב באופן ממוחשב אחר הפסולת שנאספת מבית לקוח. המעקב יהיה באופן חד ערכי על הפריט שנאסף החל משלב הזמנת הפינוי וסימון פסולת הציוד שנאסף, וכלה בהגעת הפסולת שפונתה למתקן טיפול ובדיקת הסימון של פסולת הציוד. יש לוודא כי הלקוח מאשר פינוי של פסולת הציוד מביתו בזמן אמת וכי המשווק יעודכן ויאשר שבסוף התהליך הגיעה הפסולת לידי הגוף היישום המוכר (או לאתר טיפול שאושר על ידי הגוף), לצורך קיום חובת הרישום החלה על המשווק לפי סעיף 33(א) לחוק.

### פיקוח ובקרה במערכת המידע

לשם ניטור ובקרה על גוף היישום המוכר להגדיר מנגנוני בקרה מובנים במערכת הממוכנת, כגון:

### יצרנים ויבואנים - דוחות והתראות לאי דיווח על מכירות, אי תשלום דמי טיפול (כולל נתוני זמן החוב), תאריכי סיום התקשרות, דוחות חריגים לבחינת שונות בכמות המכירות, סוללות מורכבות ועוד.

### משווקים ומחזיקים - דוח מפורט לפי משווק/מחזיק לתקופה (הניתנת לשינוי) הכולל את היקפי הפינוי, סוג הפסולת שפונתה, הגורם המפנה ואופן הטיפול, דוח מרוכז הכולל את נתוני הדוח המפורט באופן אגרגטיבי, ניהול בקרה על איכות דיווחי ה-Take back במשווקים.

### אחראים לפינוי פסולת - דוח מפורט על פרישה של מרכזים ומוקדים ברשויות שקיימת איתם התקשרות, דוח מפורט לפי רשות לתקופה (הניתנת לשינוי) הכולל את היקפי הפינוי, סוג הפסולת שפונתה והמיקום ממנו פונתה, הגורם המפנה ואופן הטיפול, דוח מרוכז הכולל את נתוני הדוח המפורט באופן אגרגטיבי.

### מפעלים לטיפול בפסולת - דוח מפורט לפי מתקן טיפול לתקופה (הניתנת לשינוי) הכולל את מקור הפסולת, היקפי הטיפול, סוג הפסולת שטופלה, ואופן הטיפול, דוח מרוכז הכולל את נתוני הדוח המפורט באופן אגרגטיבי.

### גוף היישום המוכר יאפיין דוחות חריגים שניתן להפיק בכל עת ולכל תקופה לכל אחד מהגורמים הקשורים עמה, ובגינם נוצרים דיווחים לאורך נתיב הפסולת. הדוחות יאופיינו לצורך איתור חריגים כגון: שונויות בכמות/משקל הפסולת, סוגי הפסולת והכמות המדווחים בפניה לאיסוף מול תעודות השקילה בחינת הפסולת, סוגי הפסולת והכמות המדווחים בתעודות השקילה מול חשבוניות, וכיו"ב.

### אבטחת מידע

### גוף היישום המוכר יגדיר במערכת הממוכנת נתיב ביקורת שיתבסס על רישום ממוכן Log)) של עצם הגישה ושל פעולות ושאילתות המבוצעות במערכות המידע של גוף היישום המוכר, אשר יכלול, בין היתר, את זיהוי מורשה הגישה, המקום, הזמן וכן פרטים על נשוא הגישה.

### בכפוף לאמור בסעיף 17.9 המערכת תספק לגורמים המוסמכים לכך, התראות על פעילויות חיצוניות בלתי מורשות וכן על פעילויות חריגות של המשתמשים לסוגיהם.

### גוף היישום המוכר יישם אמצעי אבטחה - פיזית ולוגית, למניעה, גילוי, תיקון ותיעוד של חשיפות במערכת הממוכנת, תוך התייחסות גם להיבטי זיהוי ואימות (Identification & Authentication), פרטיות (Privacy) ושלמות ומהימנות הנתונים (Integrity).

### לגוף היישום המוכר יהיה אישור ליישום תקן 27001 -ISO מערכת ניהול אבטחת מידע. גוף יישום מוכר חדש יציג תוך שנה ממועד מתן ההכרה הסמכה לעמידה בהנחיות תקן 27001 -ISO מערכת ניהול אבטחת מידע. השלמת יישום התקן באופן מלא יהיה בתוך 2 שנים, במהלכן גוף היישום המוכר נדרש לבצע את הפעולות הבאות:

### סקר הרשאות למערכת/ות המנהלת/ות את המידע על ידי חברת אבטחת מידע מוכרת בשוק, תוצאות הסקר יכללו דוח מפורט על הממצאים וההמלצות, ותמצית ניהולית שתציג את עיקרי הדברים. דוח זה יועבר למשרד להגנת הסביבה ויכלול את ההתייחסות גוף היישום המוכר לממצאים שעלו ותוכניותיה לתיקון הליקויים, במידה ונמצאו.

### גוף היישום המוכר נדרשת לבצע בדיקות חדירה Penetration Test (PT) למערכת דיווח יצרנים/יבואנים, באמצעות חברת אבטחת מידע מוכרת בשוק. תוצאות בדיקות החדירה יכללו דוח מפורט על הממצאים וההמלצות, ותמצית ניהולית שתציג את עיקרי הדברים. דוח זה יועבר למשרד להגנת הסביבה ויכלול את ההתייחסות גוף היישום המוכר לממצאים שעלו ותוכניותיה לתיקון הליקויים, במידה ונמצאו.

### הנהלת גוף היישום תשלים את דיוניה בממצאי סקר הבטיחות וניסיונות החדירה המבוקרים והשלכותיהם, ותקבל את ההחלטות המתחייבות, לרבות קביעת לוח זמנים ליישומן, תוך פרק זמן סביר לאחר מועד תחילת ביצועם.

### ממצאים מהותיים שעלו בסקר הבטיחות ובניסיונות החדירה המבוקרים יובאו לידיעת הדירקטוריון או ועדה דירקטוריונית מתאימה.

### גוף היישום המוכר יתעד באופן ממוכן את הגישות למידע שברשותה ואירועי אבטחה המעלים חשש לפגיעה בשלמות המידע או לשימוש בו ללא הרשאה.

### גוף היישום המוכר יבצע גיבוי תקופתי של המידע שברשותה ותאמץ נהלים ומנגנונים להבטחת שיחזור המידע בעקבות אירועים של אובדן או הרס.

### הגנת הפרטיות

### גוף היישום המוכר ישמור על סודיות המידע המועבר אליה על-ידי כל נותן מידע, באופן בו לא ייחשף מידע של נותן מידע בפני צדדים שלישיים, לרבות כל נותן מידע אחר.

### כל עובד של גוף היישום המוכר בעל גישה למידע אישי או עסקי שברשות גוף היישום המוכר יוחתם על כתב סודיות ויתודרך לשמור על סודיות מידע אישי או עסקי והעדר שימוש בו אלא במסגרת מילוי תפקידו.

### גוף היישום המוכר לא יעביר מידע אישי או עסקי לספק שירות בטרם עריכת בדיקת נאותות וקבלה של הבטחות חוזיות ליישום חובות הסודיות והאבטחה על ידי ספק השירות ועובדיו.

### גוף היישום המוכר יגדיר בנוהל את אופן העברת מידע לספקי שירות במיקור חוץ.

###  גוף היישום המוכר יערוך ביקורות, כולל ביקורות פתע, אצל ספקי השירות לוודא את אופן יישום הנהלים ומדיניותו של גוף היישום המוכר.

### המידע המועבר על-ידי כל אחד מנותני המידע יישמר באופן מאובטח אשר לא יאפשר גישה אלא לגוף היישום המוכר או מי מטעמו, על בסיס צורך לדעת (need to know) בלבד (להלן - "מורשי גישה למידע"), לשם קיום מטרות החוק, ובכפוף להטלת חובות סודיות כאמור לעיל על כל מי שנחשף למידע כאמור.

### מורשי הגישה למידע לא יהיו בעלי זיקה כלשהי לחברה בעלת עניין בשוק הציוד האלקטרוני והחשמלי או הסוללות.

### מבלי לגרוע מכלליות האמור, גוף היישום המוכר לא יעביר מידע פרטני לכל צד שלישי שאינו נותן המידע. "מידע פרטני" לעניין זה הינו מידע על אודות כמות, משקל, נפח או מספר המוצרים שיוצרו, יובאו, שווקו או נמכרו או שירותים שהוענקו על-ידי נותן מידע מסוים בתקופה נתונה, או על אודות כמות, משקל, נפח או מספר המוצרים בהן טיפלו גוף היישום המוכר או מי מטעמו, או שירותים שהוענקו על-ידי נותן מידע לגוף היישום המוכר, לרבות מידע ממנו ניתן ליצור מידע פרטני.

### אין באמור כדי למנוע מסירת מידע למנהל או לגוף ציבורי בהתאם לחוק, ובכלל זה לפי סעיף 56(ד) לחוק, להכרה זו או על-פי דרישתו או כדי למנוע העברת מידע כללי אשר לא ניתן ללמוד ממנו מידע פרטני לגבי נותן מידע זה או אחר. "מידע כללי" לעניין זה הינו מידע שאינו מידע פרטני לרבות מידע על סך הכמות, המשקל, הנפח או מספר המוצרים אשר לגביהם חל החוק או אשר בהן טיפלו גוף היישום המוכר או מי מטעמו ולרבות מידע כאמור ביחס לסוג מוצרים מסוים או חומר מסוים.

### גוף היישום המוכר יפריד במידת האפשר את מערכות מידע הקשורות לאינטרנט ממערכות המשרתות את מאגר המידע, תתקין חומות אש ,(firewalls) ויצפין מידע אישי או עסקי המועבר על רשתות תקשורת.

### גוף היישום המוכר ינקוט אמצעי הגנה סבירים ומקובלים (כולל הצפנה במידת הצורך) בעת העברת מידע אישי או עסקי על גבי התקנים ניידים או הוצאתו כפלט מידע מודפס, בדוא"ל או בכל פורמט אחר.

### גוף היישום המוכר יבחן את עמידתו בחובות חוקי ותקנות הגנת הפרטיות וניהול ורישום מאגרי מידע. לשם כך עליה למפות את כל המידע הנאסף על ידה מיבואנים ויצרנים, מחזיקים, אחראים לאיסוף פסולת וממשווקים (לרבות המידע בגין איסוף ממדרכות ובאמצעות Take Back).

### תוצאות בדיקת מיפוי המידע וחובות הרישום והניהול החלים עליה יכללו דוח מפורט על הממצאים וההמלצות לעמידה בהוראות החוק הרלוונטיות, ותמצית ניהולית שתציג את עיקרי הדברים. דוח זה יועבר למשרד להגנת הסביבה ויכלול אישור של עו"ד/ יועץ משפטי של החברה.

### למען הסר ספק, נציין כי סעיף זה ויישומו אינם מחליפים את דרישות המשרד לאבטחת המידע והגנת הפרטיות המופיעים בשאר סעיפי המסמך, אלא יכולים להוסיף דרישות אבטחה והגנה על המידע ופרטיות בעליו בהתאם לממצאי הבחינה שייערכו על ידי גוף היישום המוכר.

### גוף היישום המוכר ירכז את עקרונות אבטחת המידע והגנת הפרטיות ונהלי העבודה במסמך כתוב, אשר יובא לאישור הדירקטוריון. מסמך זה יעודכן אחת לתקופה.

## מנגנוני בקרה וביקורת

### על גוף היישום המוכר להראות יכולת שליטה, ניתוב ומעקב על הפסולת הנאספת על ידו עד להגעתה לתחנה האחרונה בקצה שרשרת הטיפול .

### גוף היישום המוכר יערוך תוכנית עבודה רב שנתית מבוססת סיכונים למערך הביקורת והבקרה עבור תקופה של 5 שנים. תכנית העבודה הרב שנתית תתייחס לתדירות ולהיקף שבהם תבוצע ביקורת בכל תחום פעילות ברמה שנתית, ותתבסס על מיפוי פעילויות והסיכונים הגלומים בהם. מערך הבקרה והביקורת בחברה, מהווה כלי לניטור שוטף ואפקטיבי של תהליכי העבודה ולטיפול נאות בסיכונים להם היא חשופה.

תוכנית העבודה של מערך הביקורת ובקרה תתאר, בין היתר, את המתודולוגיה והמודל על בסיסו נבנתה תוכנית הביקורת והבקרה. בתוכנית תבוצע הבחנה בין בקרות שוטפות (המבוצעות באופן יומי/שבועי/חודשי/ בעוני) המבוצעות כחלק מנהלי העבודה, לבין ביקורות (תקופתיות/חד פעמיות/אד הוק וכד') המבוצעות על ידי גורם בלתי תלוי. התוכנית תפרט את הבדיקות העיקריות שיבוצעו בכל נושא בהתאם לסיכונים שהוגדרו לפעילות המבוקרת.

### התכנית תתחלק ל-2 חלקים, בחלק אחד יפורטו הבקרות ובחלק השני יפורטו הביקורות. גוף היישום המוכר יבצע בקרות וביקורת על עמידתו בהוראות החוק ותנאי ההכרה, כמו כן בכל חלק יפורטו בין היתר גם מנגנוני בקרה וביקורת על תהליכי העבודה הפנימיים בגוף היישום המוכר וכן על כל אחד מבעלי העניין בחוק עמם מקיים גוף היישום קשרים עסקיים. כל פעילות מהותית תבוקר לפחות אחת לשנתיים.

### תכנית העבודה השנתית תתבסס על תכנית העבודה הרב שנתית ועל ממצאי הביקורות והבקרות משלוש שנים שחלפו. התוכנית תציג התייחסות לנושאי הביקורת והבקרה, משאבים וכוח אדם, לוחות זמנים וכן תכנית מעקב אחר תיקון ליקויים.

### הצעה לתוכנית הביקורת והבקרה הרב שנתית והשנתית תוגש מדי שנה לאישור וועדת הביקורת והדירקטוריון. באחריות דירקטוריון גוף היישום המוכר להבטיח כי תוכניות העבודה השנתית והרב שנתית של ביקורת ובקרה תואמות את מורכבות פעילות גוף היישום המוכר והיקף הפסולת המנוהלים על ידו. ולעקוב אחר יישום המלצות שעלו בדוחות ביקורת קודמים.

### מדי שנה, כחלק מתוכנית העבודה השנתית, יוגש לעיון המנהל תוכנית העבודה השנתית והרב שנתית של הבקרה וביקורת המאושרת ע"י הדירקטוריון. כן יוגש למנהל דוח המציג את הביצוע בפועל ביחס לתכנון של תוכנית השנה שחלפה. תמצית ממצאים עיקריים שעלו בעבודת הביקורת והבקרה ודרכי פעולה שננקטו לתיקון הליקויים לרבות הפסקת פעילות עד להסדרת הליקויים.

### יחד עם זאת, במידה ונמצאו ממצאים המצביעים על ליקויים מהותיים בפעילות הגורמים המבוקרים, על גוף היישום המוכר לעדכן את המנהל תוך 30 יום על הממצאים שעלו והתוכנית לתיקונם על ידי המבוקר, לרבות לוחות זמנים ליישום.

### גוף היישום המוכר יקיים מנגנוני בקרה וביקורת על פעילות היצרנים ויבואנים, על מנת לוודא את מהימנות הרישומים והדיווחים שיועברו אליה. מנגנונים אלו יבנו על בסיס תכנית עבודה מבוססת סיכונים שתיקח בחשבון, בין היתר, את מחזור המכירות של היבואן והיצרן, קיומו של דוח רו"ח המאשר את דיווח החברה לגוף המוכר, היקף המוצרים הנמכרים ע"י היבואן וכיו"ב. הבקרות והביקורות יבחנו, לכל הפחות, הגשת הדיווחים במועד, בדיקות סבירות לבחינת נכונות הנתונים ושלמותם של דיווחי היבואן ע"י השוואה לאישור רו"ח, דיווחי שנים קודמות, דוחות שנתיים לעומת חציוניים ועוד בדיקות שימצא אותם גוף היישום המוכר נדרשות, חישוב דמי הטיפול ביחס לנתונים בדוח רו"ח, איתור דיווחים חריגים/דיווחים חסרים ועוד.

### גוף היישום המוכר יקיים מנגנוני בקרה וביקורת על פעילות מפעילי מרכזי פסולת ציוד וסוללות ומפעילי מתקני טיפול, על מנת לוודא את מהימנות הרישומים והדיווחים שיועברו אליו, נאותות התשתיות של מתקני הטיפול ואופן הטיפול בפסולת בהתאם לסטנדרט הסביבתי בסעיף 1.15. מנגנונים אלו יבנו על בסיס תכנית עבודה מבוססת סיכונים שיתחשבו בין היתר במשקל הפסולת המתקבל במתקן הטיפול/מרכז הפסולת. כאשר כל מתקני הטיפול יבדקו בביקורת עומק לפחות פעם אחת במסגרת התוכנית הרב שנתית ומתקנים שיוגדרו בעלי סיכון גבוה יבדקו בביקורת עומק לפחות פעם בשנתיים

###  היקף הביקורת החוזרת (פעם שניה) במתקני הטיפול ומרכזי פסולת ציוד וסוללות, בהתאם לתוכנית העבודה הרב שנתית, לא יפחת מ- 50% מהיקפה של הביקורת הקודמת, אשר תכלול, בין היתר, מעקב אחר יישום ההמלצות שעלו בביקורות הקודמות.

### גוף היישום המוכר יקיים מנגנוני בקרה וביקורת על פעילות מובילי פסולת ציוד וסוללות, על מנת לוודא את מהימנות הרישומים והדיווחים שיועברו אליו; לוודא קיומו של מעקב חד-חד ערכי אחר פסולת ציוד המפונה מבית לקוח, ממשווקים ומאחראים לפינוי פסולת לאורך כל שלבי הפינוי ועד קליטתו למחזור.

### מנגנונים אלו יבנו על בסיס תכנית עבודה מבוססת סיכונים. מנגנוני בקרה אלו יתייחסו לתהליכי האיסוף מרשויות מקומיות, ממחזיקים וממשווקים, לרבות איסוף מבית לקוח.

### לאחר ביצוע הבקרה על האיסוף גוף היישום יפיק למקור הפסולת אישור על הפסולת שנאספה, שיכללו את משקל וכמות הפסולת ויקבל אישור ממקור הפסולת על פרטי הפסולת שהועברה לטיפול.

### גוף היישום המוכר יערוך ביקורת על מערכות המידע שלה לבחינת עמידה בדרישות תנאי ההכרה וקיום פעולות ניטור ובקרה לכל פעילויות גוף היישום ותכלול את הביקורת בתכנית הרב שנתית.

**אלעד עמיחי
מנהל לפי החוק לטיפול סביבתי
בציוד חשמלי ואלקטרוני ובסוללות, התשע"ב-2012**

**ירושלים, התשפ"ד-2024**

## נספח א'

**טופס בקשה להכרה בחברה כגוף האחראי לקיום חובות יצרנים או יבואנים ב-**

**מגזר הביתי/הלא ביתי (מחק את המיותר)**

לפי החוק לטיפול סביבתי בציוד חשמלי ואלקטרוני ובסוללות, התשע"ב-2012

בהתאם לסעיף 15 לחוק לטיפול סביבתי בציוד חשמלי ואלקטרוני ובסוללות, התשע"ב-2012 (להלן חוק ציוד אלקטרוני), מוגשת בזאת בקשה להכרה בחברה \_\_\_\_\_\_\_\_\_ ח"פ: \_\_\_\_\_\_\_\_\_\_\_ (להלן המבקש)

כ"גוף יישום מוכר" כמשמעותו בסעיף 14 לחוק ציוד אלקטרוני.

1. **פרטים מנהליים של המבקש**

**שם:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ח"פ:\_\_\_\_\_\_\_\_\_\_\_\_\_\_\_\_\_\_\_**

**כתובת: רחוב: \_\_\_\_\_\_\_\_\_ מספר בית: \_\_\_\_ יישוב: \_\_\_\_\_\_\_\_\_\_ מיקוד: \_\_\_\_\_\_**

**כתובת למשלוח דואר: ת"ד: \_\_\_\_\_ / רחוב: \_\_\_\_\_\_\_ מספר בית: \_\_\_\_ יישוב: \_\_\_\_\_\_
מיקוד: \_\_\_\_**

**שם מנכ"ל: \_\_\_\_\_\_\_\_\_\_\_\_\_\_\_\_\_\_\_\_\_
שם איש קשר: \_\_\_\_\_\_\_\_\_\_\_\_\_\_\_\_\_\_\_ מספר טלפון: \_\_\_\_\_\_\_\_\_\_\_\_\_\_\_\_\_\_\_\_
מספר פקס: \_\_\_\_\_\_\_\_\_\_\_\_\_\_\_\_\_\_\_\_\_\_**

**כתובת דואר אלקטרוני:
כתובת אתר אינטרנט:**

1. **בקשה להכרה כגוף יישום מוכר במגזר (סמן X במקום המתאים):** [ ]  **הביתי** [ ]  **הלא ביתי**
2. **בקשה להכרה כגוף יישום מוכר לציוד וסוללות מהסוגים הבאים (סמן X במקום המתאים):**

**ציוד:**

**מכשירי חימום או קירור** [ ]

**מסכים, צגים ומכשירים הכוללים מסכים ששטחם גדול מ-100 סמ"ר** [ ]

**מנורות** [ ]

**מכשירי חשמל גדולים, שצלע אחת שלהם לפחות ארוכה מ-50 ס"מ ושאינם כלולים בפרטים 1-3 לעיל** [ ]

**מכשירי חשמל קטנים, שאף צלע שלהם לא ארוכה מ- 50 ס"מ ושאינם כלולים בפרטים 1-3 לעיל** [ ]

**ציוד תקשורת וטכנולוגית מידע (ITׂ) קטן, שאף צלע שלו לא ארוכה מ- 50 ס"מ** [ ]

**סוללות:**

1. **סוללות או מצברים המכילים עופרת** [ ]

**סוללות או מצברים המכילים ניקל קדמיום** [ ]

**סוללות או מצברים אחרים** [ ]

1. **מצ"ב רשימת נושאי המשרה בחברה (שם, ת"ז., כתובת, טלפון) וכן קורות חיים מקוצרים של חברי הדירקטוריון ונושאי המשרה בחברה.**
2. **הערות: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_**

 **שם החברה שם ותפקיד החותם חתימה וחותמת החברה**

אישור עו"ד:

1. אני הח"מ\_\_\_\_\_\_\_\_\_\_\_ עו"ד ת"ז \_\_\_\_\_\_\_\_\_\_ מס' רישיון \_\_\_\_\_\_\_ מרח' \_\_\_\_\_\_\_\_\_\_\_\_\_ מאשר בזאת כי מר/גב' \_\_\_\_\_\_\_\_\_\_\_\_\_\_\_\_, אשר הינו מורשה החתימה בחברת \_\_\_\_\_\_ ח"פ \_\_\_\_\_\_\_\_\_\_\_\_\_, אשר זיהה/תה עצמו/עצמה ע"י ת"ז \_\_\_\_\_\_\_\_\_, ולאחר שהוזהר/ה כי עליו/עליה להצהיר את האמת וכי יהיה/תהיה צפויה לעונשים הקבועים בחוק אם לא יעשה/תעשה כן, אישר/ה אישר את נכונות המידע הכלול בבקשה להכרה דלעיל וחתם עליה בפני.
2. אני הח"מ\_\_\_\_\_\_\_\_\_\_\_ עו"ד\_\_\_\_\_\_\_\_\_\_\_\_ ת"ז \_\_\_\_\_\_\_\_\_\_מס' רישיון \_\_\_\_\_\_\_ מרח' \_\_\_\_\_\_ מאשר בזאת כי המסמכים הבאים והמצורפים לבקשה להכרה כגוף יישום מוכר לפי חוק לטיפול סביבתי בציוד חשמלי ואלקטרוני ובסוללות, התשע"ב-2012 הינם נכונים ועדכניים לתאריך אישור זה:
* תקנון החברה.
* תעודת התאגדות של החברה וכל עדכון שנערך בה.
* דו"ח רשם מעודכן ליום הבקשה הכולל נתוני שעבודים.
* רשימת הדירקטורים, ת"ז וכתובתם.
* פרוטוקול זכויות חתימה בחברה המצ"ב אושר כדין על ידי האורגנים המוסמכים של החברה.

תאריך: \_\_\_\_\_\_\_\_\_\_\_\_

עורך- דין (חתימה וחותמת): \_\_\_\_\_\_\_\_\_\_\_\_\_\_\_\_

**נספח ב'**

**שאלון למניעת ניגוד עניינים**

למונחים המפורטים בשאלון זה תהא המשמעות המוקנית להם בתנאי ההכרה או בנספח ההגדרות המצ"ב**.**

1. **פרטים אישיים של ממלא השאלון**

למילוי על ידי יחיד בלבד:

|  |  |  |  |
| --- | --- | --- | --- |
|  שם משפחה | שם פרטי | ת"ז | תאריך לידה (תאריך מלא) |
|  |  |  |  |
| כתובת  | פרטית | מספר טלפון | מספר טלפון נייד |
|  |  |  |  |

 למילוי על ידי תאגיד בלבד:

|  |  |  |  |
| --- | --- | --- | --- |
|  שם התאגיד | מספר רישום | כתובת | טלפון |
|  |  |  |  |

1. **תפקידים ועיסוקים**

**פירוט תפקידים ועיסוקים וקשרים עסקיים ומקצועיים בגוף משיק של ממלא השאלון, קרובו או תאגיד קשור, נוכחיים
וקודמים בארבע השנים האחרונות (לרבות כשכיר, כעצמאי, כנושא משרה בתאגיד, כקבלן עצמאי , כיועץ, בהתנדבות)**

|  |  |  |  |  |  |  |
| --- | --- | --- | --- | --- | --- | --- |
| פרטי בעל התפקיד וטיב הזיקה לממלא השאלון ככל שרלוונטי | שם הגוףהמשיק | תחום העיסוק של הגוף המשיק | תחילת התפקיד (תאריך מלא) | סיום התפקיד(תאריך מלא) | סוג התפקיד | פרטים נוספים(1) |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

לגבי כהונה בדירקטוריון יש לפרט האם מדובר בכהונה כדח"צ ולספק פרטים לגבי כגון חברות בוועדות או תפקידים אחרים.

1. **אחזקות**
	1. **פירוט אחזקות של בעל ענין, אשר הינו ממלא השאלון, קרובו או תאגיד קשור בגוף משיק (כהגדרתו להלן)**

|  |  |  |  |  |
| --- | --- | --- | --- | --- |
| שם התאגיד/הגוף | מספר רישום | שם המחזיק(ככל שהמחזיק/ה אינו ממלא השאלון ופרטים בדבר טיב זיקתו לממלא השאלון) | % החזקות(1) | תחום עיסוק תאגיד/הגוף |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

1. יש לפרט זכויות נוספות בתאגיד כדוגמת זכויות ווטו, זכויות למינוי דירקטור וכדומה.
	1. **פירוט גופים משיקים אשר הינם בעלי עניין בתאגיד קשור**

|  |  |  |  |
| --- | --- | --- | --- |
| שם המחזיק | התאגיד בו הינו בעל עניין(וככל שהאחזקות אינן במגיש בקשת ההכרה, פרטים בדבר טיב זיקת התאגיד הקשור למגיש הבקשה) | % החזקות(1) | תחום עיסוק המחזיק(2) |
|  |  |  |  |
|  |  |  |  |
|  |  |  |  |
|  |  |  |  |

1. יש לפרט זכויות נוספות בתאגיד כדוגמת זכויות ווטו, זכויות למינוי דירקטור וכדומה.
2. יש לפרט האם מדובר ביצרן/יבואן.
3. **בעלות בנכסים**

**פירוט בדבר בעלות בנכסים של ממלא השאלון, קרובו או תאגיד קשור, אשר החזקתם, מכירתם או שימוש בהם עשויה להקים ניגוד עניינים**

|  |  |  |
| --- | --- | --- |
| תיאור הנכס ופרטים מזהים | שם הבעלים(ככל שהבעלים אינו ממלא השאלון ופרטים בדבר טיב זיקתו לממלא השאלון) | פרטים בדבר אופן השימוש בנכס המקים חשש לניגוד עניינים עם הגוף המוכר |
|  |  |  |
|  |  |  |
|  |  |  |

1. **חבות כספית בהיקף משמעותי** (אין צורך לציין חובות שוטפים בהיקף שאינו עולה על 100,000ש"ח)

**פירוט בדבר חבות כספית או ערבות לגוף משיק או בקשר עם תחום העיסוק של מגיש בקשת ההכרה של ממלא השאלון,
קרובו, תאגיד קשור או שותף עסקי של מי מהם אשר עשויה להקים ניגוד עניינים**

|  |  |  |
| --- | --- | --- |
| תיאור החבות/ערבות | בעל החבות/ערבות(וככל שאינו ממלא השאלון פרטים בדבר טיב זיקתו לממלא השאלון) | הנסיבות המקימות חשש להיות החבות/ערבות עילה לקיום לניגוד עניינים |
|  |  |  |
|  |  |  |
|  |  |  |

1. **אחר**

פירוט כל נסיבה אחרת המקימה חשש סביר לקיום ניגוד עניינים קיים או עתידי של ממלא השאלון: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הצהרה**

**אני הח"מ מצהיר בזאת כי:**

1. כל המידע והפרטים שמסרתי בשאלון זה, בקשר לעצמי, לקרובי ולתאגידים קשורים, הינם מלאים, נכונים ואמיתיים;
2. כל המידע והפרטים שמסרתי בשאלון זה, בקשר לעצמי, לקרובי ולתאגידים קשורים הם מידיעה אישית, אלא אם כן צוין במפורש כי ההצהרה היא למיטב הידיעה, וזאת במקרה בו הפרטים אינם ידועים לי במלואם או בחלקם או אינם ידועים לי מידיעה אישית;
3. **מעבר לפרטים שמסרתי בשאלון זה, לא ידוע לי על כל עניין אחר שעלול לגרום לי להימצא במצב של חשש לניגוד עניינים עם פעילות או תחום העיסוק של מגיש הבקשה כגוף יישום מוכר;**
4. אני מתחייב להימנע מלטפל בכל עניין שעלול לגרום לי להימצא במצב של חשש לניגוד עניינים עם פעילות או תחום העיסוק של גוף היישום המוכר, עד לקבלת הנחייתו של היועץ/ת המשפטי/ת של המשרד להגנת הסביבה בנושא;
5. **אני מתחייב/ת כי אם יחולו שינויים בתוכן הצהרותיי בשאלון זה או יתעוררו, במהלך הדברים הרגיל, סוגיות שלא נצפו מראש, שעשויות להעמיד אותי במצב של חשש לניגוד עניינים כאמור, אודיע על כך בכתב בתוך 14 ימים למשרד להגנת הסביבה, איוועץ ביועץ המשפטי של המשרד להגנת הסביבה, אמסור לו את המידע הרלוונטי בכתב ואפעל לפי הנחיותיו.**
6. הובהר לי כי על ההסדר למניעת ניגוד עניינים שייערך לי, במידת הצורך, יחול חוק חופש המידע, התשנ"ח-1998.

| **\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_** |
| --- | --- | --- | --- |
| **תאריך** | **שם מלא** | **מספר זהות** | **חתימה** |

**נספח הגדרות לנספח ב':**

**"בעל ענין"**

1. מי שמחזיק ב- 5% או יותר מהון המניות המונפק של התאגיד או מכוח ההצבעה בו.
2. מי שרשאי למנות דירקטור אחד או יותר מהדירקטורים של התאגיד.
3. מי שרשאי למנות את המנהל הכללי.
4. מי שמכהן כדירקטור של התאגיד או כמנהלו הכללי.
5. תאגיד שאדם כאמור בפסקאות (א) עד (ד) מחזיק בו עשרים וחמישה אחוזים או יותר מהון המניות המונפק שלו, או מכוח ההצבעה בו, או רשאי למנות עשרים וחמישה אחוזים או יותר מהדירקטורים שלו.
6. לעניין פסקאות (א) עד (ה): (1) יראו מנהל קרן להשקעות משותפת בנאמנות כמחזיק בניירות הערך הכלולים בנכסי הקרן; (2) החזיק אדם בניירות ערך באמצעות נאמן, יראו גם את הנאמן כמחזיק בניירות הערך האמורים; לעניין זה, "נאמן" – למעט חברת רישומים ולמעט מי שמחזיק בניירות ערך רק מכוח תפקידו כנאמן להסדר כמשמעותו לפי סעיף 46(א)(2)(ו) או כנאמן, להקצאת מניות לעובדים, כהגדרתו בסעיף 102 לפקודת מס הכנסה.
7. חברה בת של תאגיד, למעט חברת רישומים.

**"החזקה"**

לעניין ניירות ערך או כוח הצבעה וכיוצא באלה - בין לבד ובין ביחד עם אחרים, בין במישרין ובין בעקיפין, באמצעות נאמן, חברת נאמנות, חברת רישומים או בכל דרך אחרת; כשמדובר בהחזקה בידי חברה - גם בידי חברה בת שלה או חברה קשורה שלה במשמע, וכשמדובר בהחזקה בידי יחיד - יראו יחיד ובני משפחתו הגרים עמו, או שפרנסת האחד על האחר, כאדם אחד;

**"גוף משיק"**

גוף יישום מוכר שאינו מגיש בקשת ההכרה, אחראי לפינוי פסולת, משווק, מחזיק בפסולת ציוד וסוללות שאינה מהמגזר הביתי, מפעיל, יצרן ויבואן, גוף מוכר כהגדרתו בחוק להסדרת הטיפול באריזות, התשע"א-2011 או כל גוף אחר הקשור או הצפוי להתקשר עם גוף היישום המוכר לגביו מוגשת בקשת ההכרה או הקשור באופן אחר לפעילות או תחום העיסוק של גוף היישום המוכר הנ"ל;

**"נושא משרה"**

מנהל כללי, מנהל עסקים ראשי, משנה למנהל כללי, סגן מנהל כללי, כל ממלא תפקיד כאמור בחברה אף אם תוארו שונה, וכן דירקטור, או מנהל הכפוף במישרין למנהל הכללי;

**"קרוב"**

בן זוג, הורה, הורה הורה, בן או בת ובני זוגם, אח או אחות וילדיהם, גיס, גיסה, דוד או דודה וילדיהם, חותן, חותנת, חם, חמות, נכד או נכדה, לרבות קרוב כאמור שהוא שלוב (חורג);

**"תאגיד קשור"**

תאגיד אשר ממלא השאלון או קרובו הינם בעלי ענין בהם;

**"ניגוד עניינים"**

לרבות, זיקה כלכלית, עסקית או אישית קיימת או פוטנציאלית עם עסקיי או פעילות גוף היישום המוכר, ובכלל זה הנובע מכך שממלא השאלון הינו בעלי ענין, קרוב או תאגיד קשור בגוף משיק כהגדרתו לעיל.

**נספח ג' - הנחיות ממשל תאגידי לגופי יישום מוכרים**

**מבוא**

על מנת לקיים את חובותיהם ולהבטיח עמידה ביעדי המחזור מוכר של פסולת ציוד וסוללות בהתאם לחוק לטיפול סביבתי בציוד חשמלי ואלקטרוני ובסוללות, התשע"ב-2012 (להלן - "**החוק**"), החוק מטיל חובה חוקית, על יצרנים ויבואנים של ציוד חשמלי וסוללות להתקשר עם גוף יישום מוכר ולשלם לו דמי טיפול. מעמדם המיוחד של גופי היישום המוכרים, אשר מספרם מוגבל לפי חוק, ההתקשרות איתם היא חובה, ולתפקודם (הכולל, בין היתר, עמידה ביעדי מחזור) השלכות רחבות היקף (על היצרנים והיבואנים בפרט ועל תושבי מדינת ישראל בכלל), מדגיש את חשיבות קיומו של ממשל תאגידי נאות. החוק מתיר לגופים אלו לקום למטרות רווח אך גם קובע שמטרתם היחידה היא קיום חובות היצרנים והיבואנים (אשר אינם בהכרח בעלי מניותיה), מה שהופך את גופי היישום המוכרים לגופים ייחודיים בחקיקה הישראלית, אבל במובנים מסוימים דומים לגופים דו-מהותיים. לאור זאת, ממשל תאגידי נאות חיוני לשמירת אמון הציבור, לקיום הוראות החוק, לתפקוד עסקי תקין, לשמירה על יציבות פיננסית, להבטחת כספי היצרנים והיבואנים ולהתנהלות עסקית בהליכים הוגנים ותחרותיים.

לשם קיום תפקידו, נדרש גוף היישום המוכר להתקשר עם מספר רב של גורמים: יצרנים ויבואנים, המשלמים דמי טיפול (בשוק תחרותי), רשויות מקומיות, משווקים, מחזיקים בפסולת שאינה מהמגזר הביתי, מובילים, אתרי טיפול ונותנים שירותים נוספים לשם קיום כלל החובות המוטלות עליהם לפי חוק. לשם כך, עליהם לקיים קשרים עסקיים הנוגעים לתחומים רבים תוך שמירה על יעילות כלכלית. משמעות הדברים היא שפעילותו של גוף היישום מורכבת ובעלת ריבוי הקשרים בהם קיים פוטנציאל לניגודי עניינים.

בתאגיד, האורגן המרכזי האחראי לאיכות הממשל התאגידי הוא הדירקטוריון. תפקידיו העיקריים הם התווית מדיניות ופיקוח על אופן יישומה על ידי הנהלת התאגיד ועובדיו, ובכלל זה: בחינת מצבים של ניגודי עניינים, קיום תהליכי קבלת החלטות נאותים, פיקוח על תהליכי בקרה שוטפים ועל דיווחים מהימנים לגורמי פנים וחוץ. דירקטוריון של גוף יישום מוכר נדרש בעת קבלת החלטות לראות לנגד עיניו את הצורך לאזן בין טובת החברה והמטרה לשמה הוקמה, לבין קיום חובות יצרנים ויבואנים בהתאם לחוק, והכל תוך אי-ניצול לרעה של מעמדה כאחת ממספר מוגבל של חברות שקיבלו הכרה לפעול באופן בלעדי בתחום הפסולת האלקטרונית.

לאור האמור לעיל, ישנה חשיבות רבה לקיום ממשל תאגידי, להבטחת התנהלות מיטבית של גוף היישום המוכר והגברת השקיפות בקבלת החלטות, ועל כן במסמך זה מאומצים מנגנונים מתוך חוק החברות (המיועדים לחברות מדווחות) וכן להתנהלות אספת יצרנים ויבואנים.

**הנושאים במסמך זה:**

* הרכב הדירקטוריון ויו"ר הדירקטוריון.
* דירקטורים חיצוניים.
* התנהלות הדירקטוריון.
* ועדת ביקרות.
* עסקאות עם בעלי עניין.
* אספת היצרנים והיבואנים.

**הגדרות**

|  |  |  |
| --- | --- | --- |
| "**בעל שליטה**" | - | כמשמעו בחוק החברות. |
| **"דירקטור בלתי תלוי**" | - | כהגדרתו בסעיף 240(ב) ו-(ג) לחוק החברות. |
| "**דירקטור חיצוני"** | - | כהגדרתו בחוק החברות. במסמך זה דירקטורים שמונו בהתאם לסעיף 23(ה) לחוק יכונו גם הם "דירקטורים חיצוניים". |
| **"החזקה"** | - | כמשמעה בחוק ניירות ערך. |
| "**חברה בעלת עניין בשוק פסולת הציוד האלקטרוני**" | - | חברה המחזיקה או מפעילה מתקן למיון של ציוד או סוללות, מרכז הכנה לשימוש חוזר או מתקן טיפול בפסולת ציוד או סוללות, או עוסקת בהובלה של פסולת ציוד או סוללות. |
| "**חוק החברות**" | - | חוק החברות, התשנ"ט-1999. |
| "**חוק ניירות ערך**" | - | חוק ניירות ערך, תשכ"ח-1968. |
| "**נושא משרה**" | - | כהגדרתו בחוק החברות. |
| **"נותן שירותים"** | - | מי שגוף היישום המוכר התקשר עימו או בכוונתו להתקשר עימו לשם קבלת שירותים שונים, לרבות שירותי הסברה, שינוע, מיון, הכנה לשימוש חוזר, מחזור או טיפול אחר בפסולת וכיוצא בזה. |
| **"עניין אישי"** | - | כהגדרתו בחוק החברות. |
| **"קרוב"** | - | כהגדרתו בתנאי ההכרה.  |
| "**שליטה**" | - | כהגדרתה בחוק לניירות ערך. |

**כל ההגדרות שאינן כלולות פה תהיה משמעותם בהתאם להגדרות בחוק פסולת אלקטרונית, תנאי ההכרה או בחוק החברות.**

1. **הרכב הדירקטוריון**

כדי לשמור על מקצועיות ועצמאות דירקטוריון גוף יישום מוכר, שיוכל לבצע את תפקידו באופן נאות, לקיים דיונים אפקטיביים, עמוקים וממצים בנושאים שעל סדר היום, ולקבל החלטות ראויות, על הדירקטורים להיות בעלי רקע מקצועי מגוון התואם את תחומי הפעילות של גוף היישום המוכר ואת יעדיו העסקיים.

מספר החברים בדירקטוריון גוף מוכר יאפשר לדירקטוריון, לרבות באמצעות ועדותיו, למלא את תפקידיו באפקטיביות וביעילות, בשים לב לתחומי פעילות גוף היישום המוכר.

בנוסף, בהתאם לסעיף 23(ה) לחוק, לדירקטוריון ימונו שני דירקטורים שמתקיימים בהם תנאי סעיף 240(ב) לחוק החברות (יכונו להלן – "**דירקטורים חיצוניים**"), עליהם להיות נטולי זיקה לגורמים הקשורים לגוף יישום מוכר או לבעלי השליטה, כאילו היו דירקטורים חיצוניים, שיכהנו בדירקטוריון גוף היישום המוכר, ומינוים טעון אישור של אספת היצרנים והיבואנים.

גוף יישום מוכר רשאי בנוסף לסווג דירקטור כ'דירקטור בלתי תלוי' אם הוא כשיר להתמנות ככזה לפי הגדרת "דירקטור בלתי תלוי" הקבועה בחוק החברות.

* 1. **מומחיות נדרשת בהרכב הדירקטוריון**

הדירקטוריון יהיה בעל כישורים, ידע וניסיון נאותים בתחומי הפעילות של גוף היישום המוכר[[8]](#footnote-9), החוק ותנאי ההכרה, בין היתר בשים לב להיקפם ומורכבותם, ובאופן ההולם את האסטרטגיה ארוכת הטווח של גוף היישום המוכר.

מבלי לגרוע מהוראות כל דין, בהתוויית מדיניות גוף היישום המוכר, בפיקוח על יישום המדיניות על ידי ההנהלה ובמילוי שאר תפקידיו לפי הוראות אלה, דירקטור בגוף היישום המוכר:

* + 1. יבין את תפקידו, לרבות תפקידו הפיקוחי בהבנת פרופיל הסיכונים של גוף היישום המוכר ושל כספי היצרנים והיבואנים, וימלאו תוך הפעלת שיקול דעת עצמאי;
		2. יכיר את הסביבה הרגולטורית של תפקידו, ובכלל זה הוראות החוק ותנאי ההכרה;
		3. יעמוד על קבלת הסברים מקיפים וישירים מבעלי התפקידים הרלוונטיים בגוף היישום המוכר, במסגרת ישיבות הדירקטוריון וועדותיו, אשר יאפשרו לו להעריך כראוי את מצבו של גוף היישום המוכר וביצועיו, לרבות קיום חובות היצרנים והיבואנים הקשורים עם גוף היישום המוכר וקיום הליכים הוגנים ותחרותיים.
		4. יקדיש זמן ראוי למילוי תפקידו כדירקטור.
	1. **הגבלות נוספות על הרכב הדירקטוריון**

לא ימונה לדירקטור בגוף יישום מוכר ולא יכהן בו מי שמתקיים בו אחד מאלה:

* + 1. עיסוקיו האחרים אינם מותירים בידו זמן מספיק למילוי תפקידו;
		2. אינו עומד במגבלת הכהונה המפורטת בתנאי ההכרה;
		3. הוא או קרובו מכהן כדירקטור או עובד בתפקיד אחר (לרבות בהתנדבות) אצל נותן שירותים לגוף היישום המוכר, אלא אם כן המנהל אישר כי כהונה כאמור אינה מעוררת חשש לניגוד עניינים או לפגיעה בתחרות בשווקים הרלוונטיים;
		4. הוא אינו עומד בכללים למניעת ניגודי עניינים של דירקטור שקבע הדירקטוריון.
	1. **יושב ראש הדירקטוריון וממלא מקומו**
		1. כשירות לכהונה כיושב ראש:
1. יושב ראש דירקטוריון יהיה בעל ניסיון, מומחיות, ואיכויות אישיות הנדרשים למילוי תפקידו כיושב ראש הדירקטוריון.
2. יושב ראש הדירקטוריון יהיה מי שמקום מושבו הקבוע בישראל; ואולם בגוף יישום מוכר שבעל השליטה בו אינו תושב ישראל, אפשר שמקום מושבו הקבוע של יושב ראש הדירקטוריון לא יהיה בישראל, ובלבד שהוא משתתף באופן קבוע בישיבות הדירקטוריון ולא יהיה בכך כדי למנוע את הגעתו לדיונים אצל המנהל, ככל שיידרש.
	* 1. תפקידי יושב הראש:

יושב ראש הדירקטוריון אחראי לתפקודו התקין של הדירקטוריון ולקיום החובות המוטלות על הדירקטוריון והוא בעל חלק משמעותי בייצוג גוף היישום המוכר מול גורמי פנים וחוץ ובשמירה על האיזונים והבלמים בממשל התאגידי בגוף יישום מוכר. בהתאם לכך, על יושב ראש הדירקטוריון לפעול כדלהלן:

1. לעודד קיום דיונים חופשיים, המאפשרים הבעת דעות שונות;
2. להבטיח כי החלטות הדירקטוריון מתקבלות על בסיס מידע הולם;
3. לשמש כממונה הארגוני על המבקר הפנימי .
	* 1. יושב ראש הדירקטוריון או אדם אחר שמינה הדירקטוריון יפעל להטמעת הוראות הממשל התאגידי החלות על החברה ולעדכון הדירקטורים בנושאים הקשורים בממשל תאגידי.
		2. ממלא מקום יושב הראש:

נעדר יושב ראש הדירקטוריון מישיבת דירקטוריון או נבצר ממנו למלא את תפקידו, יבחר הדירקטוריון אחד מחבריו לממלא מקומו של היושב ראש בהעדרו; על ממלא מקום יושב ראש הדירקטוריון יחולו כל ההוראות החלות על היושב ראש.

1. **דירקטורים חיצוניים**
	1. בהתאם לסעיף 23(ה) לחוק:

" בגוף יישום מוכר שאינו חברה ציבורית ימונו שני דירקטורים שמתקיימים בהם תנאי סעיף 240(ב) לחוק החברות, כאילו היו דירקטורים חיצוניים, שיכהנו בדירקטוריון גוף היישום המוכר, ומינוים טעון אישור של אספת היצרנים והיבואנים. "

* 1. בהתאם לסעיף 240(ב) לחוק החברות:

" לא ימונה לדירקטור חיצוני יחיד, שהוא קרוב של בעל השליטה, וכן מי שיש לו, לקרובו, לשותפו, למעבידו, למי שהוא כפוף לו במישרין או בעקיפין או לתאגיד שהוא בעל השליטה בו, במועד המינוי או בשנתיים שקדמו למועד המינוי, זיקה לחברה, לבעל השליטה בחברה או לקרוב של בעל השליטה, במועד המינוי, או לתאגיד אחר, ובחברה שאין בה בעל שליטה או מי שמחזיק בדבוקת שליטה – גם זיקה למי שהוא, במועד המינוי, יושב ראש הדירקטוריון, המנהל הכללי, בעל מניות מהותי או נושא המשרה הבכיר ביותר בתחום הכספים; לענין סעיף קטן זה –

"זיקה" - קיום יחסי עבודה, קיום קשרים עסקיים או מקצועיים דרך כלל או שליטה, וכן כהונה כנושא משרה, למעט כהונה של דירקטור שמונה כדי לכהן כדירקטור חיצוני בחברה שעומדת להציע לראשונה מניות לציבור; השר, בהתייעצות עם רשות ניירות ערך, רשאי לקבוע כי ענינים מסוימים, בתנאים שקבע, לא יהוו זיקה;

"תאגיד אחר" - תאגיד שבעל השליטה בו, במועד המינוי או בשנתיים שקדמו למועד המינוי, הוא החברה או בעל השליטה בה."

* 1. כדי להימנע ממצב של ניגודי עניינים בתחום הפעילות של גופי היישום, וכדי שהדירקטוריון יוכל לבחון מצבים של ניגודי עניינים ולפקח על תהליכי קבלת החלטות נאותים, הגוף המוכר יאמץ בתקנון החברה לגבי הדירקטורים החיצוניים (שמונו על ידי היצרנים והיבואנים), את הסעיפים הבאים מחוק החברות: 240(ו), 245(ב) ,245א (הודעה כאמור בסעיף זה תינתן במיידי לאספת היצרנים והיבואנים וכן למנהל מכוח החוק), סעיף 249(א), וכן את סעיף 248 - במקרה שהתפנתה משרתו של דירקטור חיצוני, על הדירקטוריון לזמן אספת יצרנים ויבואנים מיוחדת, למועד מוקדם ככל האפשר (אשר לא יעלה על הזמן המירבי לעניין זה, הקבוע בתקנון החברה), שעל סדר יומה מינוי דירקטור חיצוני, ולתת על כך הודעה מיידית למנהל מכוח החוק.
1. **התנהלות הדירקטוריון**

דירקטוריון גוף יישום מוכר יקבע נהלי עבודה ברורים לפעילותו השוטפת ולפעילות ועדותיו. נהלי הדירקטוריון יתייחסו בין היתר לנושאים אלה:

* 1. תדירות ישיבותיו לשנה הקרובה (אשר לא יפחת מ-4 ישיבות במהלך שנה קלנדרית) ואופן כינוס ישיבות מיוחדות;
	2. מבנה הדירקטוריון וועדותיו ותהליכי עבודתם;
	3. מהות ותכיפות דוחות, ובכללם אלו הנדרשים על פי דין, שיקבל ממנהלו הכללי של גוף היישום המוכר ומבעלי תפקידים אחרים;
	4. קביעת דרכי המעקב אחר ביצוע חובות גוף היישום המוכר, יישום תנאי ההכרה וקבלת עדכונים על הודעות המנהל מכוח החוק;
	5. קביעת דרכי המעקב אחר החלטות הדירקטוריון וועדותיו;
	6. אישור תוכנית העבודה השנתית ואופן המעקב אחר ביצועה;
	7. אישור התקציב הכולל של התאגיד, ומעקב שוטף אחר הביצוע בפועל של תוכנית התקציב;
	8. ביצוע ומימוש השקעות מעל סכום מסוים שיקבע על-ידי הדירקטוריון;
	9. קביעת נהלים להימנעות הדירקטור לדון ולהצביע בנושאים בהם קיים לדירקטור עניין אישי.
	10. ככל שישנם חברי דירקטוריון שאינם בקיאים בשפה העברית, באופן המאפשר קריאת חומר רקע לישיבות והשתתפות פעילה בדיונים, יש לתרגם את החומרים המשמשים לישיבה לשפה המאפשרת לדירקטורים להבין את המידע הנמסר ואת הדיונים המתקיימים.
	11. **הודעה על ישיבת דירקטוריון**
		1. הודעה על ישיבת דירקטוריון תימסר לכל חברי הדירקטוריון זמן סביר לפני מועד קיומה, אך לא פחות מ-7 ימים לפני אותו מועד; על אף האמור, במקרים חריגים רשאי יושב ראש הדירקטוריון לכנס ישיבה בהתראה קצרה מהאמור, ובלבד שקיבל לכך את הסכמת רוב הדירקטורים ורוב הדירקטורים החיצוניים, סיבת ההתראה הקצרה תצוין בהודעה על הישיבה ובפרוטוקול הישיבה.
		2. נציג המנהל מכוח החוק יזומן לכל אספת דירקטוריון.
		3. להודעה יצורף סדר היום של הישיבה הכולל, בין היתר, כל נושא שקבע יושב ראש הדירקטוריון, נושא שנקבע לפי הוראות סעיף 98 לחוק החברות או נושא שדירקטור או המנהל הכללי של הגוף המוכר ביקש מיושב ראש הדירקטוריון לכלול בסדר היום.
		4. להודעה יצורף חומר רקע כתוב לגבי הנושאים שיידונו בישיבה, אשר יאפשר התייחסות משמעותית לנושאים אלה וככל שהדבר רלוונטי יכלול, בין היתר, התייחסות למשמעויות ולהשלכות האפשריות של הנושאים שידונו על גוף היישום המוכר, לרבות בהיבט הכספי. חומר רקע זה יישמר במשרדי גוף היישום המוכר ביחד עם פרוטוקול הישיבה בה נדונו הנושאים אליהם מתייחס חומר הרקע.
	12. **נוכחות בישיבות הדירקטוריון**
		1. המניין החוקי בישיבת דירקטוריון הוא רוב חברי הדירקטוריון ולפחות אחד מהדירקטורים החיצוניים. אם במועד הישיבה, אין עמידה בתנאי זה, על יושב הראש לפזר את הישיבה ולקיים מועד חדש.
		2. לא ישתתף בישיבות הדירקטוריון מי שאינו דירקטור, למעט אלה: מנהלו הכללי של גוף היישום המוכר, רואה-חשבון מבקר, המבקר הפנימי, מנהל סיכונים, המנהל מכוח החוק או נציגיו, ממונה ציות ואכיפה, מנהל הכספים, יועץ משפטי, מזכיר הגוף המוכר, מי שאחראי לתיעוד הישיבות וכן מי שנדרש לצורך הצגה או דיון בנושא מסוים.
	13. **קבלת החלטות**
		1. למעט אישור עסקאות עם בעלי עניין, החלטות בנושאים שהובאו לדיון יתקבלו ברוב של חברי הדירקטוריון.
		2. דירקטור אשר קיים לו עניין אישי או ניגוד עניינים בנושא המובא לדיון והחלטה, יצהיר על כך ללא דיחוי, לא ינכח בישיבה הדנה באותו נושא ולא יצביע בה.
1. **ועדות הדירקטוריון** - בכל ועדה מוועדות הדירקטוריון של גוף היישום המוכר יהיה נוכח דירקטור אחד לפחות המהווה דירקטור חיצוני (אשר מונה בהתאם לסעיף 23(ה) לחוק).
2. **ועדת ביקורת**
	1. מספר חבריה של ועדת ביקורת לא יפחת משלושה, כל הדירקטורים החיצוניים יהיו חברים בה ורוב חבריה יהיו דירקטורים בלתי תלויים.
	2. אלה לא יהיו חברים בוועדת ביקורת: יושב ראש הדירקטוריון וכל דירקטור המועסק בידי החברה או המועסק בידי בעל שליטה בה או בידי תאגיד בשליטת בעל שליטה כאמור, דירקטור הנותן שירותים, דרך קבע, לחברה, לבעל שליטה בה או לתאגיד בשליטת בעל שליטה כאמור, וכן דירקטור שעיקר פרנסתו על בעל השליטה.
	3. יושב ראש ועדת הביקורת יהיה דירקטור חיצוני.
	4. ועדת ביקורת תדון ותחליט בנושאים שלפי חוק החברות עליה לדון ולהחליט בהם, ובנושאים המנויים להלן לפחות:
		1. לעמוד על ליקויים בניהול העסקי של גוף היישום המוכר ומעקב אחר הפעולות שננקטו על ידי ההנהלה לשם תיקון הליקויים.
		2. לבחון את מערך הבקרה הפנימית של גוף היישום המוכר ואי תלותם של גורמי הבקרה.
		3. בחינת דוחות ביקורת חיצוניים ודוחות של המנהל מכוח החוק. הדיון בדוחות ביקורת של המנהל ייערך תוך תקופה שלא תעלה על 30 ימים מיום קבלת הדוח על ידי הגוף היישום המוכר.
		4. ציות ואתיקה - קיום הוראות כל דין וכללים מקצועיים ואתיים החלים על גוף היישום המוכר, על נושאי משרה בו ועל עובדיו.
		5. על ועדת הביקורת לבחון קיומן של בקרות שנועדו לאיתורן והבאתן של עסקאות עם בעלי עניין לאישור ולדיווח בהתאם לנדרש בדין ועל פי החלטות החברה.
		6. להחליט על יסוד נימוקים שיפורטו, לגבי פעולות כאמור בסעיף 255 לחוק החברות, אם הן פעולות מהותיות או פעולות שאינן מהותיות, ולגבי עסקאות כאמור בסעיף 270(1) ו-(4א) לחוק החברות אם הן עסקאות חריגות או עסקאות שאינן חריגות, לצורך אישורן לפי חוק החברות, ורשאית ועדת הביקורת להחליט כאמור לגבי סוג של פעולות או עסקאות, לפי אמות מידה שתקבע אחת לשנה מראש;
		7. לקבוע לגבי עסקאות כאמור בסעיף 270(4א) לחוק החברות, אף אם אינן עסקאות חריגות, חובה לקיים הליך תחרותי, בפיקוחה של הוועדה או מי שתקבע לעניין זה ולפי אמות מידה שתקבע, או לקבוע כי יקוימו הליכים אחרים שתקבע ועדת הביקורת, בטרם התקשרות בעסקאות כאמור, והכול בהתאם לסוג העסקה, ורשאית היא לקבוע לעניין זה אמות מידה אחת לשנה מראש;
		8. (2) להחליט אם לאשר פעולות ועסקאות הטעונות אישור ועדת ביקורת לפי סעיפים 255 לחוק החברות וסעיפים 268 עד 275 לחוק החברות (פעולות של נושאי משרה ועסקאות בעלי עניין)
		9. לקבוע את אופן האישור של עסקאות שאינן זניחות, ובכלל זה לקבוע סוגי עסקאות כאמור שיהיו טעונות את אישורה של ועדת הביקורת; לעניין זה, "עסקה שאינה זניחה" – עסקה כאמור בסעיף 270(4) רישה או (4א) רישה לחוק החברות, שוועדת הביקורת החליטה לגביה לפי הוראות סעיף 117(1א) לחוק החברות כי היא עסקה שאינה חריגה וכן סיווגה אותה כעסקה שאינה זניחה, ורשאית ועדת הביקורת להחליט על סיווג כאמור לגבי סוג של עסקאות, לפי אמות מידה שתקבע אחת לשנה מראש;
3. **עסקאות בעלי עניין ועסקאות הטעונות אישורים מיוחדים**

לעניין עסקאות בעלי עניין יחולו על גוף היישום המוכר הוראות סעיפים 268-284 לחוק החברות בשינוי הבא: עסקאות הטעונות אישורים מיוחדים כאמור בחוק החברות, יאושרו על ידי ועדת הביקורת כאשר בהליך זה יינתן לדירקטורים החיצוניים זכות וטו בהצבעה.

1. **פרוטוקול ישיבות דירקטוריון וועדות הדירקטוריון**
	1. בכל ישיבת דירקטוריון או ועדה אחרת ירשם פרוטוקול.
	2. בפרוטוקול יפורטו שמותיהם המלאים של הנוכחים ותפקידם.
	3. הפרוטוקול ישקף את מהלך הדברים שנדונו בישיבה ויפורטו בו עיקרי הדברים כפי שבאו לידי ביטוי בישיבה, וכן נוסחן של ההחלטות שהתקבלו בישיבה; בהחלטות שלא התקבלו פה אחד, יצוין הרוב בו התקבלו, לרבות ציון שמותיהם של התומכים, המתנגדים והנמנעים.
	4. בסמוך לאחר קיום הישיבה, לא יאוחר מ-20 ימים, יופץ הפרוטוקול לכל משתתפי הישיבה ולמנהל מכוח החוק.
	5. הפרוטוקול המאושר, יחד עם חומר הרקע לישיבה, יישמרו אצל גוף היישום המוכר באמצעים דיגיטליים למשך 7 שנים ויינתנו לפי דרישה למנהל מכוח החוק.
2. **אספת יצרנים ויבואנים**
	1. הודעה על הישיבה:
		1. גוף יישום מוכר יקבע בתקנון החברה את המועד לשליחת הזמנה לאספת יבואנים ויצרנים לכל מי שזכאי להשתתף בה.
		2. גוף יישום מוכר יכנס גם אסיפת יצרנים ויבואנים לאחר אישור תקציב ותכנית שנתית על ידי דירקטוריון גוף היישום המוכר על מנת להציגם לאסיפת היצרנים והיבואנים ולהביא בפניה לאישור את העניינים האמורים בסעיף 8.2 ו-8.3 להלן
		3. הזמנה לישיבה תימסר גם לנציג המנהל לפחות 30 ימים לפני מועד כינוסה.
		4. בהזמנה לאסיפה יצרנים ויבואנים יצוינו המועד והמקום שבו תתקיים האסיפה וכן סדר היום ופירוט סביר של הנושאים לדיון, ההחלטות המוצעות וכן הסדרים לעניין הצבעה בצירוף חומרים רלוונטיים לדיון.
	2. הנושאים המפורטים להלן יוצגו בפני אספת יבואנים ויצרנים:
		1. באספת יצרנים ויבואנים יציג גוף היישום המוכר את העניינים שדווחו למנהל לפי סעיף 21 לחוק, למעט הפרטים האמורים בסעיף קטן (א)(2) שבו.
		2. שינויים באחזקות ובמבנה התאגידי של גוף היישום והרכב הדירקטוריון וועדותיו.
		3. עמידה ביעדי המחזור לפי קבוצות סיווג על פי הדיווח למנהל וכן צפי לכמויות המדווחות והנאספות לעמידה ביעד לפי קבוצות סיווג לתקופה שלאחר מכן.
		4. אישור המנהל על עמידה ביעדי המחזור לשנה החולפת כולל הפערים בין אישור המנהל לבין המידע שהוצג לאספת היבואנים והיצרנים שהציגה להם את הנושא, עדכונים נוספים לגבי דרישות המנהל בנושא טיפול סביבתי. לאחר הצגת אישור המנהל על העמידה ביעדים לאספת היצרנים והיבואנים, יש לפרסם את המידע באתר האינטרנט של גוף היישום המוכר.
		5. תקציב מתוכנן ותכנית עבודה מתוכננת לשנה הקרובה, לרבות גובה דמי הטיפול המעודכנים, והפרמטרים ששונו והשפיעו על התעריפים החדשים
		6. המתודולוגיה של מודל דמי הטיפול והמחירון הסופי של דמי הטיפול שאישר המנהל.
		7. תביעות משפטיות העומדות כנגד גוף היישום המוכר.
		8. עיקרי הממצאים שעלו בדוחות ביקורת של הרגולטור על הגוף וההשפעה על העמידה ביעדי המחזור.
		9. הודעה על כוונת חיוב שהגוף קיבל מהמשרד או מרשויות אחרות.
		10. נתונים על האיתנות הפיננסית של גוף היישום המוכר.
		11. שינויים בחוזי ההתקשרות לדוגמא עם יצרן/יבואן שאושרו על ידי המנהל או הנמצאים אצלו באישור וטרם אושרו על ידו.
		12. רשימת מפעילים בהם גוף היישום המוכר מבצע מיחזור, רשימת המפעילים בהם גוף היישום המוכר ביצה ביקורות, תוצאות הביקורת והחשיפה של היצרנים והיבואנים למיחזור לא מוכר.
		13. נתוני התקשרויות עם רשויות ומצב יישום הסדרי ההפרדה הנדרשים בכל רשות.
	3. בהתאם לחוק, אסיפת יצרנים ויבואנים רשאית לבטל החלטת גוף יישום מוכר לעניין סכום העלויות שיממנו יצרנים ויבואנים שהתקשרו עמו לפי סעיף 8(ב), אם מצאה שסכום זה חורג מהסביר לשם קיום חובות יצרנים ויבואנים לפי חוק זה;

הנושאים הבאים יוצגו באסיפת היצרנים והיבואנים לצורך אישור של אסיפת היצרנים והיבואנים:

* + 1. הוצאות הנהלה וכלליות מפורטות לרבות עלויות שכר, פירוט מספר העובדים, בונוסים או תשלומים אחרים לנושאי משרה יוצגו לאישור אסיפת היצרנים והיבאונים, אסיפת והיבואנים יכולה לדרוש פירוט נוסף וכל מידע הדרוש להם לאישור ההוצאות (הפירוט לא יהיה שמי).
		2. דמי ניהול, דיבידנדים ותשלומים אחרים לבעלי המניות.
		3. עסקאות עם בעלי עניין (כהגדרתם בחוק החברות) בהיקף שנתי של 200,000 ₪ ובכללם התקשרויות/הסכמים חדשים או קיימים עם נותני שירותים בהם יש לבעלי מניותיה במישרין או בעקיפין או לנושאי משרה בה עניין אישי (כהגדרת המונח בחוק החברות) והשפעתם על ההוצאות בתקציב המוצג. עסקאות שירותים הנמשכות מעל לשנה צריכות להיות מאושרות על ידי הדירקטוריון אחת לשנה ויש להציגם לאסיפת היצרנים והיבואנים. וכן מידע מלא על כל שינוי בהתקשרויות אלו, שיימסר ליצרנים וליבואנים לפחות 30 ימים לפני כניסתו לתוקף של כל שינוי.
		4. החזרים בכסף ובשווי כסף ליצרנים ויבואנים.
		5. בהתאם לחוק, אסיפת יצרנים ויבואנים רשאית לבטל החלטת גוף יישום מוכר לעניין סכום העלויות שיממנו יצרנים ויבואנים שהתקשרו עמו לפי סעיף 8(ב), אם מצאה שסכום זה חורג מהסביר לשם קיום חובות יצרנים ויבואנים לפי חוק זה;
	1. פרוטוקול אספת יצרנים ויבואנים:
		1. בכל אספת יצרנים ויבואנים ירשם פרוטוקול.
		2. בפרוטוקול יפורטו שמותיהם המלאים של הנוכחים ותפקידם.
		3. הפרוטוקול ישקף את מהלך הדברים שנדונו בישיבה ויפורטו בו עיקרי הדברים כפי שבאו לידי ביטוי בישיבה, וכן נוסחן של ההחלטות שהתקבלו בישיבה; בהחלטות שלא התקבלו פה אחד, יצוין הרוב בו התקבלו, לרבות ציון שמותיהם של התומכים, המתנגדים והנמנעים.
		4. בסמוך לאחר ישיבת אספת היבואנים, יופץ הפרוטוקול לכל היצרנים והיבואנים ולמנהל מכוח החוק ולא יאוחר מ-30 יום ממועד קיום האסיפה.
		5. הפרוטוקול המאושר, יחד עם חומר הרקע לישיבה, יישמרו אצל גוף היישום המוכר באמצעים דיגיטליים למשך 7 שנים ויינתנו לפי דרישה לכל יצרן ויבואן ולמנהל מכוח החוק.

**נספח ד'**

**חוזה לדוגמה להתקשרות בין גוף יישום מוכר לבין יצרן או יבואן- תוכן מינימלי נדרש**

על חוזה לדוגמה להתקשרות בין גוף יישום מוכר לבין יצרן או יבואן, כדרישות מינימום, לכלול התייחסות לנושאים ולסעיפים המפורטים להלן:

1. **הגדרות:** הגדרת המונחים הבאים תהיה כהגדרתם בחוק (ניתן גם לצרפם כנספח להסכם): גוף יישום מוכר; ציוד חשמלי ואלקטרוני; סוללה או מצבר; סוללה או מצבר ניידים; פסולת ציוד חשמלי ואלקטרוני; פסולת ציוד וסוללות; פסולת ציוד וסוללות מהמגזר הביתי ושאינה מהמגזר הביתי; מנהל; יבואן; יבואן סוללות; יבואן ציוד חשמלי ואלקטרוני; יצרן; יצרן סוללות; יצרן ציוד חשמלי ואלקטרוני; מרכז לפסולת ציוד וסוללות; מוקד איסוף; שימוש חוזר והכנה לשימוש חוזר; מרכז הכנה לשימוש חוזר; מרכז איסוף; מרכז מיון; מחזור ומחזור מוכר; השבה והשבה מוכרת; קבוצת סיווג; התוספת הראשונה לחוק;
2. **פירוט הוראות החוק הרלוונטיות – חלק מקדמי או נספח**: חלק מקדמי או נספח המפרט את סעיפי החוק הרלוונטיים ליחסי הגומלין בין יצרנים ויבואנים לבין גוף היישום המוכר, כמפורט להלן. יצרן או יבואן יאשר בחוזה, כתנאי להתקשרות, כי קרא והבין את ההוראות הרלוונטיות והחובות הנובעות מהם.
3. **להלן פירוט סעיפי החוק המינימליים שיש לפרט:**

חובות/הוראות מהותיות: סעיפים 8; 17(א)(1); 18; 21(א); 21(ח); 23; 61(ב); 65(ב).

פירוט סנקציות רלוונטיות לפי החוק:

עונשין: סעיפים 43(ב)(1), 43(ב)(2),43(ב)(5), ו- 43(ב)(6), ציון העונש של מאסר שישה חודשים או קנס הקבוע בסעיף 61(א)(3) לחוק העונשין ואם הוא תאגיד כפל קנס; סעיף 43(ג)(1) וציון העונש של מאסר שנה או קנס הקבוע בסעיף 61(א)(4) לחוק העונשין ואם הוא תאגיד- כפל קנס; סעיף 44 לעניין אחריות נושא משרה בתאגיד וציון הקנס הקבוע בסעיף 61(א)(3) בחוק העונשין;

עיצום כספי: סעיפים 46(ב)(1), 46(ב)(2), סעיף 46(ב)(6) (לעניין הוראות סעיפי העונשין לעיל ציון גובה העיצום של 80,750 ₪ ליחיד ו-161,400 ₪ לתאגיד).

סעיף 46(ה) וגובה עיצום של 3,250 ₪ לכל טון פסולת ציוד וסוללות שלא לפי היעד.

1. **הוראות בחוזה**:
2. מטרת ההתקשרות בהתאם להוראות סעיף 8(א) לחוק והתחייבות גוף יישום מוכר לקיים חובותיו, כמוגדר בסעיף 17(א) לחוק;
3. חובת מימון של יצרן או יבואן בהתאם להוראות סעיף 8(ב);
4. חובת יצרן או יבואן לנהל רישום מלא ומפורט של המידע האמור בסעיף 5(א)(1) לחוק, בהתאם להוראות סעיף 6(א) לחוק;
5. הגדרת חובה על יצרן או יבואן להעביר את המידע הכלול בסעיף 5(א)(1) אל גוף היישום המוכר, והגדרת פורמט הדיווח, הגדרת מכירה לרבות מכירה שלא בתמורה (כגון: קונסיגנציה ומבצעי 1+1) וההתאמה לניהול ספרי המלאי אצל יצרן/יבואן, אופן העברת המידע ומועדי הדיווח ודרך הבקרה על דיווח כאמור;
6. הגדרת/קביעת מועדי התשלום לגוף היישום המוכר ואופן התשלום הגדרת אופן חישוב התשלומים או הפנייה למקום בו נקבע אופן התשלום, כפי שמתעדכן מעת לעת על ידי גוף היישום המוכר; לרבות הגדרת אופן החישוב ומועדי התשלום הרטרואקטיבי[[9]](#footnote-10) והחזר עודפים (בכפוף לאישור המנהל על עמידה ביעדי המחזור);
7. התחייבות גוף יישום מוכר לבצע את כל הפעולות לשם קיום חובות יצרן ויבואן ובכלל זה עמידה ביעדי המיחזור, כאמור בסעיף 18(ב);
8. חובת גוף יישום מוכר לדיווח חצי שנתי, ושנתי, כמפורט בסעיף 21 לחוק ודרך הבקרה על דיווח כאמור;
9. חובת גוף יישום מוכר לכינוס אסיפת יצרנים ויבואנים כנדרש בסעיף 23 לחוק והגדרת מועד קבוע להתכנסות ונושאי חובה עליהם הוא נדרש לדווח ליצרנים וליבואנים בהתאם להנחיות ממש תאגידי בתנאי ההכרה ונושאים אשר יובאו לאישור אסיפת היצרנים והיבואנים.
10. חובת גוף יישום מוכר לשמירת סודיות, בהתאם להוראות 65(ב) לחוק;
11. ניוד יצרנים ויבואנים בין גופי יישום תוך התייחסות לתקופות הקבועות בתנאי ההכרה.
12. הגדרת הפרות מהותיות המהוות עילות לביטול ההתקשרות, לשני הצדדים.

**נספח ה**

**חוזה לדוגמה להתקשרות בין גוף יישום מוכר לבין אחראי לפינוי פסולת- תוכן מינימלי נדרש**

על חוזה לדוגמה להתקשרות בין גוף יישום מוכר לבין אחראי לפינוי פסולת, כדרישות מינימום, לכלול התייחסות לנושאים ולסעיפים המפורטים להלן:

1. **הגדרות**: הגדרת המונחים הבאים, כהגדרתם בחוק (ניתן גם לצרפם כנספח להסכם): אחראי לפינוי פסולת; גוף יישום מוכר; ציוד חשמלי ואלקטרוני; סוללה או מצבר; סוללה או מצבר ניידים; מנהל; פסולת ציוד חשמלי ואלקטרוני; רשות מקומית; פסולת ציוד וסוללות מהמגזר הביתי ושאינה מהמגזר הביתי; מוקד איסוף; מרכז לפסולת ציוד וסוללות; מרכז הכנה לשימוש חוזר; מרכז איסוף; מרכז מיון; שימוש חוזר והכנה לשימוש חוזר; השבה והשבה מוכרת; מחזור ומחזור מוכר.
2. **פירוט הוראות החוק הרלוונטיות** – **חלק מקדמי או נספח**: חלק מקדמי או נספח המפרט את סעיפי החוק הרלוונטיים ליחסי הגומלין בין אחראים לפינוי פסולת לבין גוף היישום המוכר, כמפורט להלן. **אחראי לפינוי פסולת יאשר בחוזה, כתנאי להתקשרות, כי קרא והבין את ההוראות הרלוונטיות והחובות הנובעות מהם**.

להלן פירוט סעיפי החוק המינימליים שיש לפרט:

חובות/הוראות מהותיות: סעיפים 19; 26; 27; 28; 29.

פירוט סנקציות רלוונטיות לפי החוק:

עונשין: סעיפים 43(ב)(10), 43(ב)(11), 43(ב)(12), ציון העונש של מאסר שישה חודשים או הקנס הקבוע בסעיף 61(א)(3) לחוק העונשין ואם הוא תאגיד כפל הקנס; סעיף 44 לעניין אחריות נושא משרה בתאגיד וציון הקנס הקבוע בסעיף 61(א)(3) בחוק העונשין;

עיצום כספי: סעיף 46(ב)(3), 46(ב)(6) לעניין סעיף 43(ב)(10) ו- 43(ב)(12), וציון גובה העיצום של 80,750 ₪ ואם הוא תאגיד של 161,400 ₪; סעיף 46(ד) וציון גובה העיצום של 541,110 ₪ לאחראי לפינוי פסולת.

1. **הוראות בחוזה**:
2. מטרת ההתקשרות בהתאם להוראות סעיפים 19(א) ו- (ב) ו- 27(א) לחוק והתחייבות גוף יישום מוכר לקיים חובותיו, כמוגדר בסעיף 17(א)(2) לחוק;
3. חובת מימון של גוף יישום מוכר בהתאם להוראות סעיפים 17(2)(א)-(ד); הגדרת אופן חישוב התשלומים גובהם או הפנייה למקום בו נקבע, כפי שמתעדכן מעת לעת (ראה גם סעיף 8.2.2 לנוהל זה);
4. התחייבות אחראי לפינוי פסולת לבצע בתחומו הפרדה ואיסוף של פסולת ציוד וסוללות, כאמור בסעיף 26(א) ו- (ב);
5. התחייבות אחראי לפינוי פסולת להקים ולהפעיל מוקדי איסוף ומרכזי איסוף, כאמור בסעיף 26(ה);
6. הסדרי ההפרדה שנקבעו בין הצדדים ולא פחות מהמינימום הנדרש בסעיף 4 לנוהל זה.
7. העברת פסולת ציוד וסוללות שנאספה בתחומו של אחראי לפינוי פסולת והופרדה במרכזי האיסוף לגוף היישום המוכר עמו התקשר, כאמור בסעיף 27(ב);
8. מועדי הפינוי מזמן הקריאה לפינוי;
9. פרסום והסברה ברשות המקומית, התקציב ופעולות ההסברה.
10. התחייבות של האחראי לפינוי פסולת לפרסם באתר הרשות את פירוט אפשרויות השלכה הפסולת בתחומה, וקישור לאתר גוף היישום המוכר.
11. הגדרת חובה על אחראי לפינוי פסולת להעביר מידע הנדרש לגוף היישום המוכר, הכלול בסעיף 21(א)(3)-(4), והגדרת פורמט הדיווח, אופן העברת המידע ומועדי הדיווח ודרך הבקרה על דיווח כאמור;
12. האחראי לפינוי פסולת יאשר לגוף היישום המוכר בכל פינוי את משקל הפסולת שנאספה ממנו בכל פינוי. (תאריך, משקל ומספר פריטים, קבוצות סיווג וסוגים).
13. הגדרת/קביעת מועדי התשלום ואופן התשלום;
14. הגדרת הפרות מהותיות לשני הצדדים, התקשרויות לא יבוטלו אלא יש לפנות לגישור של המנהל מכח החוק .

**נספח ו'**

**חוזה לדוגמה להתקשרות בין גוף יישום מוכר לבין משווק ציוד וסוללות- תוכן מינימלי נדרש**

על חוזה לדוגמה להתקשרות בין גוף יישום מוכר לבין משווק ציוד וסוללות, כדרישות מינימום, לכלול התייחסות לנושאים ולסעיפים המפורטים להלן:

1. **הגדרות**: הגדרת המונחים הבאים, כהגדרתם בחוק (ניתן גם לצרפם כנספח להסכם): גוף יישום מוכר; משווק; ציוד חשמלי ואלקטרוני; סוללה או מצבר; סוללה או מצבר ניידים; מנהל; פסולת ציוד חשמלי ואלקטרוני; פסולת ציוד וסוללות מהמגזר הביתי ושאינה מהמגזר הביתי; פסולת ציוד וסוללות מזיקה; החזרה; מכירה; קבוצות סיווג; התוספת הראשונה לחוק.
2. **פירוט הוראות החוק הרלוונטיות** – **חלק מקדמי או נספח**: חלק מקדמי או נספח המפרט את סעיפי החוק הרלוונטיים ליחסי הגומלין בין המשווק לבין גוף יישום מוכר, כמפורט להלן. **משווק פסולת ציוד וסוללות יאשר בחוזה, כתנאי להתקשרות, כי קרא והבין את ההוראות הרלוונטיות והחובות הנובעות מהם**.

להלן פירוט סעיפי החוק המינימליים שיש לפרט:

חובות/הוראות מהותיות: סעיפים 17(א)(4); 20(א)-(ב); 30; 31; 32; 33.

פירוט סנקציות רלוונטיות לפי החוק:

עונשין: סעיפים 43(ב)(3), 43(ב)(4), 43(ב)(15), ציון העונש של מאסר שישה חודשים או הקנס הקבוע בסעיף 61(א)(3) לחוק העונשין ואם הוא תאגיד כפל הקנס; סעיף 43(ג)(2) ומאסר שנה או הקנס הקבוע בסעיף 61(א)(4) לחוק העונשין ואם הוא תאגיד כפל קנס; סעיף 44 לעניין אחריות נושא משרה בתאגיד וציון הקנס הקבוע בסעיף 61(א)(3) בחוק העונשין;

עיצום כספי: סעיף 46(א)(2) וציון גובה העיצום של 21,540 ₪ ואם הוא תאגיד של 43,070 ₪; סעיף 46(ב)(4) , 46(ב)(6) לעניין סעיפים 43(ב)(3) , 43(ב)(4) ו-43(ב)(15), ציון גובה העיצום של 80,750 ₪ ואם הוא תאגיד של 161,400 ₪; סעיף 46(ג) לעניין סעיף 43(ג)(2) וציון גובה העיצום של 324,660 ₪ ואם הוא תאגיד 649,330 ₪.

1. **הוראות בחוזה**:
2. מטרת ההתקשרות בהתאם להוראות סעיף 20(א) לחוק והתחייבות גוף יישום מוכר לקיים חובותיו, כמוגדר בסעיף 32(א) לחוק;
3. חובת מימון של גוף יישום מוכר בהתאם להוראת סעיף 17(א)(4); הגדרת חישוב גובה המימון או הפנייה למקום בו הוא נקבע;
4. מנגנון האיסוף מלקוח שרכש ציוד וסוללות במכירה מקוונת בהתאם לסעיף 30(ד) ותחשיב למימונו.
5. התחייבות משווק לאחסן פסולת ציוד וסוללות הנמצאת ברשותו עד למועד פינויה, כאמור בסעיף 31;
6. העברת פסולת ציוד וסוללות שברשות המשווק לגוף היישום המוכר עמו התקשר, כאמור בסעיף 32(ב);
7. הגדרת חובה על משווק להעביר מידע הנדרש לגוף היישום המוכר, הכלול בסעיף 21(א)(3)-(4), והגדרת פורמט הדיווח, אופן העברת המידע ומועדי הדיווח ודרך הבקרה על דיווח כאמור;
8. חובת הטמעת מערכת המעקב והבקרה הממוחשבת, ושימוש בה לצורך תיעוד הפסולת שנאספה על ידי המשווק.
9. חובת המשווק לאשר לגוף היישום המוכר באמצעות מערכת המעקב והבקרה את משקל הפסולת שנאספה ממנו בכל פינוי, לפי קבוצות סיווג וסוגים;
10. פירוט עלויות האיסוף ותחשיב תומך;
11. הגדרת/קביעת מועדי התשלום ואופן התשלום;
12. הגדרת הפרות מהותיות המהוות עילות לביטול ההתקשרות, לשני הצדדים.

**נספח ז'**

**חוזה לדוגמה להתקשרות בין גוף יישום מוכר לבין מחזיק בפסולת שאינה מהמגזר הביתי - תוכן מינימלי נדרש**

על חוזה לדוגמה להתקשרות בין גוף יישום מוכר לבין מחזיק בפסולת שאינה מהמגזר הביתי, כדרישות מינימום, לכלול התייחסות לנושאים ולסעיפים המפורטים להלן:

1. **הגדרות**: הגדרת המונחים הבאים, כהגדרתם בחוק (ניתן גם לצרפם כנספח להסכם): גוף יישום מוכר; מנהל; ציוד חשמלי ואלקטרוני; סוללה או מצבר; סוללה או מצבר ניידים; פסולת ציוד חשמלי ואלקטרוני; פסולת ציוד וסוללות מהמגזר הביתי ושאינה מהמגזר הביתי; פסולת ציוד וסוללות מזיקה; מרכז לפסולת ציוד וסוללות; שימוש חוזר והכנה לשימוש חוזר; מחזור ומחזור מוכר; השבה והשבה מוכרת;
2. **פירוט הוראות החוק הרלוונטיות** – **חלק מקדמי או נספח**: חלק מקדמי או נספח המפרט את סעיפי החוק הרלוונטיים ליחסי הגומלין בין לבין מחזיק בפסולת שאינה מהמגזר הביתי וגוף יישום מוכר, כמפורט להלן. **מחזיק בפסולת שאינה מהמגזר הביתי יאשר בחוזה, כתנאי להתקשרות, כי קרא והבין את ההוראות הרלוונטיות והחובות הנובעות מהם**.

להלן פירוט סעיפי החוק המינימליים שיש לפרט:

חובות/הוראות מהותיות: סעיפים 17(א)(3); 20(ג); 34.

פירוט סנקציות רלוונטיות לפי החוק, ככל שתיקבענה;

עיצום כספי: סעיף 46(ב)(4) לעניין סעיף 20(ג) וציון גובה העיצום של 80,750 ₪ ואם הוא תאגיד של 161,400 ₪.

1. **הוראות בחוזה**:
2. מטרת ההתקשרות בהתאם להוראות סעיף 20(ג) לחוק והתחייבות גוף יישום מוכר לקיים חובותיו, כמוגדר בסעיף 17(א)(3) לחוק;
3. חובת מימון של גוף יישום מוכר בהתאם להוראת סעיף 34(א); הגדרת חישוב גובה המימון או הפנייה למקום בו הוא נקבע ;
4. העברת פסולת ציוד וסוללות שברשות מחזיק בפסולת שאינה מהמגזר הפרטי לגוף היישום המוכר עמו התקשר, כאמור בסעיף 34(א) ובכפוף ל"הנחיות לאיסור מכירת פסולת ציוד חשמלי ואלקטרוני סוללות ומצברים" נספח י"ב לנוהל זה שיצורף להסכם ההתקשרות לדוגמה;
5. הגדרת חובה על מחזיק בפסולת שאינה מהמגזר הפרטי להעביר מידע הנדרש לגוף היישום המוכר, הכלול בסעיף 21(א)(3)-(4), והגדרת פורמט הדיווח, אופן העברת המידע ומועדי הדיווח ודרך הבקרה על דיווח כאמור;
6. המחזיק יאשר לגוף היישום המוכר בכל פינוי את משקל הפסולת שנאספה ממנו לפי קבוצות סיווג וסוגים;
7. הגדרת/קביעת מועדי התשלום אופן החישוב שלהם ואופן התשלום;
8. הגדרת הפרות מהותיות המהוות עילות לביטול ההתקשרות, לשני הצדדים.
9. נספח יב' לנוהל זה הנו חלק מהנספחים לחוזה לדוגמה להתקשרות בין גוף יישום מוכר לבין מחזיק בפסולת שאינה מהמגזר הביתי.

**נספח ח'**

**עבור: מנהל ציוד וסוללות במשרד להגנת הסביבה**

**ת צ ה י ר**

**למנכ"ל/בעל/ת שליטה לעניין סעיף 14(א)(6) לחוק לטיפול סביבתי בציוד חשמלי ואלקטרוני ובסוללות, התשע"ב-2012**

אני הח"מ \_\_\_\_\_\_\_\_\_\_\_\_\_\_\_ נושא/ת ת"ז מס' \_\_\_\_\_\_\_\_\_\_\_\_\_, מנכ"ל /בעל/ת שליטה בחברה \_\_\_\_\_\_\_\_\_\_\_\_\_\_\_, ח"פ: \_\_\_\_\_\_\_\_\_\_\_\_, (להלן- "**החברה**"), לאחר שהוזהרתי כי עלי לומר את האמת וכי אהיה צפוי/ה לעונשים הקבועים בדין אם לא אעשה כן מצהיר/ה בזה בכתב כדלקמן:

1. ידוע לי כי המנהל במשרד להגנת הסביבה מבקש לדעת, אודות עברי, פרטים שנדרשים לו לצורך שיקול דעתו בבואו להחליט לגבי מתן הכרה לחברה, לפי הוראות סעיף 14 לחוק לטיפול סביבתי בציוד חשמלי ואלקטרוני ובסוללות, התשע"ב-2012.
2. אני מסכים/מסכימה כי המנהל יפנה למרשם על פי סעיף 6 לחוק המרשם הפלילי ותקנת השבים, התשמ"א-1981 (להלן- "**חוק המרשם**"), לקבל מידע על כל רישום על פי המפורט בסעיף 2 לחוק המרשם, ביחס לפריטי רישום שטרם חלפה לגביהם תקופת התיישנות כאמור בסעיף 14 לחוק המרשם.
3. [ ] לא הורשעתי בעבירות פליליות או לא הוגשו נגדי הליכים פליליים, בארץ או בחו"ל, וזולת אם חלפה תקופת ההתיישנות לפי חוק המרשם. וכן, לא תלויים ועומדים נגדי הליכי ערעור פלילי בגין זיכוי מאישום כלשהוא.

**או**

[ ] הורשעתי או הוגשו נגדי הליכים פליליים או אני נחקר/ת (מחק את המיותר) בחקירות פליליות, כמפורט להלן (יש לפרט הרשעות, כתבי אישום, הליכי חקירה, הליכי ערעור על פי הדין הפלילי, של"צ - אם היו).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

יובהר כי סעיף זה אינו מתייחס לעבירות מוחרגות[[10]](#footnote-11), ובהתאם לא נדרש להלן פירוט ביחס לעבירות כאמור.

יש לסמן את הפסקה הנכונה. בהעדר מקום מספיק, נא לפרט בעמוד נוסף

1. היה ויחול שינוי כלשהוא בנתונים עליהם הצהרתי, אודיע על כל שינוי כאמור מידית למנהל במשרד להגנת הסביבה, בתצהיר מפורט וחתום על ידי.
2. אני מצהיר כי השם דלעיל הוא שמי, החתימה דלמטה היא חתימתי, וכי הפרטים שמסרתי בטופס זה הם מלאים ונכונים.

חתימה וחותמת \_\_\_\_\_\_\_\_\_\_\_\_\_\_\_

אישור חתימה על ידי עו"ד:

אני הח"מ\_\_\_\_\_\_\_\_\_\_\_\_\_\_\_\_\_\_\_\_\_\_\_\_ עו"ד\_\_\_\_\_\_\_\_\_\_\_\_\_\_\_ ת"ז \_\_\_\_\_\_\_\_\_\_\_ מאשר בזאת כי מר/גב' \_\_\_\_\_\_\_\_\_\_\_\_\_\_\_\_אשר זיהה/תה עצמו/עצמה ע"י ת"ז \_\_\_\_\_\_\_\_\_, ולאחר שהוזהר/ה כי עליו/עליה להצהיר את האמת וכי יהיה/תהיה צפויה לעונשים הקבועים בחוק אם לא יעשה/תעשה כן, אישר/ה את נכונות הצהרה דלעיל וחתם/חתמה עליה בפני.

תאריך: \_\_\_\_\_\_\_\_\_\_\_\_

חתימה וחותמת של עורך הדין: \_\_\_\_\_\_\_\_\_\_\_\_\_

**נספח ט'**

 **ת צ ה י ר**

**לחברה לעניין סעיף 14(א)(7) לחוק לטיפול סביבתי בציוד חשמלי ואלקטרוני ובסוללות, התשע"ב-2012**

אני הח"מ \_\_\_\_\_\_\_\_\_\_\_\_\_\_\_\_, ת"ז \_\_\_\_\_\_\_\_\_\_, בתוקף תפקידי כ\_\_\_\_\_\_\_\_\_ בחברת \_\_\_\_\_\_\_\_\_\_\_\_\_\_, ח"פ: \_\_\_\_\_\_\_\_\_\_\_\_\_, המורשה לחייבה בחתימתי על פי כל דין, לאחר שהוזהרתי כי עלי להצהיר את כל האמת שאם לא כן אהיה צפוי לעונשים הקבועים בחוק, מצהיר כי החברה אינה מעסיקה ולא תעסיק עובדים שאינם אזרחים ישראלים או תושבי ישראל אף אם יש היתר להעסקתם לפי חוק עובדים זרים, התשנ"א-1991, וכי לשם ביצוע חובותיה לפי החוק לטיפול סביבתי בציוד חשמלי ואלקטרוני ובסוללות, התשע"ב-2012 לא תתקשר, אלא עם מפעיל או עם מי שעוסק באיסוף ובפינוי פסולת שהתחייבו לפניה כי לא יעסיקו עובדים כאמור לקיום חובותיהם לפי ההתקשרות.

תאריך: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימת המצהיר: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

אני הח"מ \_\_\_\_\_\_\_\_\_\_\_\_\_\_\_\_\_\_\_ עו"ד, מספר רישיון \_\_\_\_\_\_\_\_\_\_, מאשר בזאת כי ביום \_\_\_\_\_\_\_\_\_\_\_\_\_\_\_\_\_, הופיע בפני מר \_\_\_\_\_\_\_\_\_\_\_\_\_\_\_\_\_\_\_\_, במשרדי ברחוב \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, אשר זיהה את עצמו ע"י ת"ז \_\_\_\_\_\_\_\_\_\_\_, ולאחר שהזהרתיו כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וההתחייבות הנ"ל וחתם עליה בפני.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

חתימה וחותמת העו"ד

**נספח י'- ערבות בנקאית (מצורף בנפרד)**

**נספח יא' – דיווח חצי שנתי ושנתי למנהל- מתכונת הדיווח (מצורף בנפרד)**

**נספח י"ב**

**הנחיות לאיסור מכירת פסולת ציוד חשמלי ואלקטרוני סוללות ומצברים**

1. **כללי**

סעיף 34 בחוק לטיפול סביבתי בציוד חשמלי ואלקטרוני ובסוללות, התשע"ב-2012 (להלן- "החוק") מטיל, בין היתר, חובה על מחזיקים בפסולת ציוד חשמלי ואלקטרוני וסוללות ומצברים (להלן- פסולת ציוד וסוללות) שאינה מהמגזר הביתי, להתקשר עם גוף יישום מוכר שניתנה לו הכרה לגבי פסולת כאמור, לשם פינוי פסולת הציוד והסוללות שברשותו; העברה כאמור לא תהיה כרוכה בתשלום או בדרישת תמורה אחרת מעבר למימון הפינוי של הפסולת כפי שנקבעה בחוזה ההתקשרות בין הצדדים.

בהתאם לחוק, קיימת אבחנה בין ציוד חשמלי ואלקטרוני, סוללות ומצברים (להלן- ציוד וסוללות) לבין **פסולת** ציוד וסוללות אשר קיימת חובה להעבירה לגוף יישום מוכר ללא תשלום או דרישת תמורה.

1. **מטרות הנוהל**
	1. מטרת הנוהל לבצע הבחנה בין מכירת פסולת ציוד וסוללות על ידי "יצרן ויבואן" או "אחראי לפינוי פסולת" או "מחזיק בפסולת שאינה מהמגזר הביתי" או "משווק" (להלן "**מחזיק**") שהנה אסורה על פי המנגנון בחוק, לבין מכירת ציוד וסוללות מותרת שכן אינם מוגדרים כפסולת ציוד וסוללות.
	2. לקבוע הנחיות כיצד יש לבדוק, לאחסן ולמכור ציוד וסוללות המיועדים למכירה מותרת.
2. **הגדרות**

|  |  |  |
| --- | --- | --- |
| **"גוף יישום מוכר"** | - | חברה שהמנהל הכיר בה לפי הוראת סעיף 14 לחוק. |
| **"הכנה לשימוש חוזר"** | - | פעולות בדיקה, ניקוי או תיקון של פסולת ציוד חשמלי ואלקטרוני, המאפשרות שימוש חוזר בה, בלא צורך בביצוע פעולות נוספות. |
| **"פסולת ציוד חשמלי ואלקטרוני"** | - | ציוד חשמלי ואלקטרוני וכן כל רכיב של ציוד חשמלי ואלקטרוני וחומר מתכלה שהוא חלק מציוד חשמלי ואלקטרוני, שהושלכו או שהמחזיק בהם מתכוון להשליכם, או שהוא נדרש להשליכם לפי דין, ולמעט סוללה או מצבר שהם חלק מציוד כאמור. |
| **"פסולת סוללות ומצברים"** | - | סוללות או מצברים שהושלכו או שהמחזיק בהם מתכוון להשליכם, או שהוא נדרש להשליכם לפי דין |
| **"פסולת ציוד וסוללות"** | - | פסולת ציוד חשמלי ואלקטרוני ופסולת סוללות ומצברים. |
| **"פסולת ציוד וסוללות מהמגזר הביתי"** | - | כל אחת מאלה:1. פסולת ציוד חשמלי ואלקטרוני שמקורה במשקי בית פרטיים;
2. פסולת ציוד חשמלי ואלקטרוני שמקורה במוצרים המתאימים גם לשימוש ביתי, ואשר מחמת הרכבה, טיבה וכמותה היא בעלת מאפיינים דומים לפסולת ציוד חשמלי ואלקטרוני שמקורה במשקי בית פרטיים, גם אם מקורה בבתי עסק, במוסדות או במפעלי תעשיה;
3. פסולת סוללות ומצברים ניידים.
 |
| **"שימוש חוזר"** | - | שימוש נוסף בציוד וסוללות למטרה שלשמה יועדו בראשונה. |

מונחים או מושגים במסמך זה יהיו כהגדרתם בחוק ציוד אלקטרוני, אלא אם הוגדרו אחרת במפורש בנוהל זה.

1. **איסור מכירת פסולת ציוד וסוללות:**

פסולת ציוד וסוללות אשר מתוכננת לעבור טיפול או הכנה לשימוש חוזר כהגדרתם בחוק, לא תימכר על ידי המחזיק בה אלא תעבור לגופי היישום המוכרים בהתאם למנגנון בחוק.

העברה כאמור לא תהיה כרוכה בתשלום או בדרישת תמורה אחרת מעבר למימון הפינוי של הפסולת.

1. **מכירה מותרת של ציוד וסוללות:**

ציוד וסוללות העומדים בתנאים המצטברים המפורטים להלן, לא ייחשבו פסולת ציוד וסוללות.

על מוכר הציוד והסוללות חובת ההוכחה כי ביצע מכירה מותרת בהתאם לנוהל זה.

* 1. **פעולות בדיקה שהמחזיק בציוד וסוללות נדרש לבצע על מנת שמכירתם על ידו תיחשב כמכירת ציוד וסוללות שאינם בחזקת פסולת ציוד וסוללות.**
1. הציוד נבחן ונמצא שמיש באופן מלא בהתאם לשימוש המקורי בו;
2. הציוד בטוח לשימוש;
3. הציוד כולל את כל החלקים החיוניים לתפקודו ואת המעטפת החיצונית;
4. הציוד על מרכיביו ללא קלסיפיקציה (הסתיידות) על רכיבים המתחממים, ללא או עם מעט מאד חלודה, ללא או עם מעט מאד נזק קוסמטי;
5. ציוד אשר יש לו שוק- על המחזיק בציוד החשמלי והאלקטרוני לבדוק האם קיימת "ודאות בשימוש" כלומר האם קיים שוק וביקוש לציוד על מנת שישתמשו בו למטרה שלשמה יועד לראשונה.
	1. **פעולות אחסון, אריזה ואחזקה של ציוד וסוללות המיועדים למכירה**
		1. ציוד המיועד למכירה יופרד מפסולת ציוד וסוללות .
		2. ציוד המיועד למכירה יאוחסן באופן הבא[[11]](#footnote-12):
6. הציוד יאוחסן במקום מקורה ובתנאים בהם יהיה מוגן מפגעי מזג האוויר, לכלוך או שחיקה.
7. הציוד ייארז באופן שישמר מנזק בעת אחסון, פריקה, טעינה ושינוע.
8. כל מוצר יתועד ויסומן על גבי האריזה באופן קריא ללא צורך בפירוק האריזה:

שם הפריט וסוג הפריט

מספר הזיהוי של הפריט (מק"ט)

שנת ייצור (אם זמינה)

תוצאות בדיקת התפקוד של המוצר ותוצאות בדיקת בטיחותו לשימוש (כולל תוצאות בחינת נוכחות חומרים מסוכנים) כולל תאריך הבדיקה פונקציונלית,

סוג של בדיקות שבוצעו לווידוא שמישות המוצר לפי סעיף 5.1.

השם והכתובת של החברה האחראית לבדיקת תפקוד המוצר.

* 1. **אופן מכירת ציוד וסוללות:**
		1. הקונה אינו מרכז איסוף או מרכז הכנה לשימוש חוזר או מרכז מיון או מתקן טיפול או סוחר פסולת או סוחר במתכת.
		2. המכירה נעשתה בהתאם לפירוט המוצרים ומצבם לפי מק"ט וישנו תיעוד בספרי החשבונות של המחזיק, לרבות ספרי העזר- מלאי ורכוש קבוע.
		3. נעשה חיוב מע"מ כדין בעת המכירה.
		4. חוזה המכירה יכיל הצהרת המוכר כי לא מדובר בפסולת ציוד וסוללות לפי החוק ונוהל זה, והצהרה של הקונה כי הציוד נקנה לשימוש למטרה שלשמה יועד בראשונה ולא לצרכי מחזור, פירוק, גריטה, הכנה לשימוש חוזר או השבה.

**נספח יג'- תדריך הסברה - יצורף בנפרד**

**נספח יד'- מבנה מחירון דמי טיפול - יצורף בנפרד**

1. "**שליטה**"- כהגדרתה בחוק ניירות ערך. [↑](#footnote-ref-2)
2. כמשמעותו של המונח בחוק החברות. [↑](#footnote-ref-3)
3. בהתאם להגדרת קרוב [↑](#footnote-ref-4)
4. איסוף מהציבור מתייחס לאיסוף פסולת ציוד וסוללות מהמגזר הביתי באמצעות הסדרי הפרדה ברשויות מקומיות ובאמצעות איסוף ממשווקים לפי סעיף 30 לחוק במטרה לשפר את השירות לציבור ולהביא להגדלת כמויות פסולת ציוד וסוללות הנאספת והמועברת לטיפול. לעניין זה תידרש עמידה ביעדי איסוף מינימאליים מהמגזר הביתי כמפורט בסעיף. [↑](#footnote-ref-5)
5. אחוז האיסוף מהמכירות בשנת 2023 היה 15%. [↑](#footnote-ref-6)
6. בהתאם ל"נוהל פינוי פסולת ציוד חשמלי ואלקטרוני מבית לקוח" העדכני שיפורסם באותה העת [↑](#footnote-ref-7)
7. בהתאם להודעת המנהל מיום 30 במאי 2016. [↑](#footnote-ref-8)
8. למשל מומחיות בתחום הסביבה, קיימות ומיחזור , מומחיות חשבונאית ופיננסית, פעילות עסקית תפעולית, ציות רגולטורי, טכנולוגית מידע/אבטחת מידע וכו' [↑](#footnote-ref-9)
9. כל יצרן/יבואן שהחל את פעילותו אך לא היה קשור בהסכם עם גוף יישום מוכר ומבקש להתקשר בהסכם לקבלת שירותים עם גוף יישום מוכר, יחויב לשלם דמי טיפול רטרואקטיביים בעבור תקופה של שבע שנים עובר להתקשרות עם גוף היישום המוכר. בנוסף, כל יצרן/יבואן כאמור יידרש להעביר למשרד להגנת הסביבה אישור על תשלום דמי הטיפול רטרואקטיביים, לפי דרישה. [↑](#footnote-ref-10)
10. "עבירות מוחרגות", להלן: עבירות מסוג חטא, עבירות קנס, עבירות על [תקנות התעבורה](http://www.nevo.co.il/law_html/law01/P230_011.htm), תשכ"א - 1961, ועבירות על חוקי עזר של רשויות מקומיות, למעט עבירות בשל פעולות הטעונות רישיון, רשות או היתר, ולמעט עבירות בקשר עם כל חוק, תקנה, צו או כל הוראה אחרת של רשות מוסמכת בקשר עם הגנת הסביבה. [↑](#footnote-ref-11)
11. Directive 2012/19/EU of the European Parliament and of the Council of 4 July 2012 on waste electrical and electronic equipment- Annex VI - Minimum Requirements for Shipments [↑](#footnote-ref-12)